hotchpotch/miracl-hf-unified huggingface dataset:
মাইমো
MIMO (উচ্চারণ মাইমো ) বা একাধিক প্রেরণ একাধিক গ্রহণ ( মাল্টিপল ইনপুট এবং মাল্টিপল আউটপুট ) হচ্ছে প্রেরক এবং গ্রাহক উভয় দিকেই একাধিক অ্যান্টিনা ব্যবহার করে তথ্য আদান প্রদান করার একটি পদ্ধতি। এই পদ্ধতিতে একাধিক ব্যবহারকারিকে অতি উচ্চহারে তথ্য প্রেরণ করা যায়। এই কারণে, মাইমো এই মুহূর্তে IEEE 802.11n ( ওয়াই ফাই ), 4 জি, 3GPP , ওয়াইম্যাক্স এবং HSPA + স্ট্যান্ডার্ডে ব্যবহার হচ্ছে।
যেখানে formula_2 হচ্ছে গ্রহণকারী এন্টেনা সংখ্যার ম্যাট্রিক্স , formula_3 হচ্ছে প্রেরণকারী এন্টেনা সংখ্যার ম্যাট্রিক্স , এবং formula_4 হচ্ছে চ্যানেল ম্যাট্রিক্স এবং formula_5 হচ্ছে নয়েজ।
প্রাপ্ত সংকেত থেকে প্রেরণকারী সঠিক বিট (x) সনাক্তকরণের জন্য প্রধানতম সমস্যা হচ্ছে আন্তঃ প্রতীক হস্তক্ষেপ ( ISI  ) । মাইমো তে আন্তঃ প্রতীক হস্তক্ষেপ দূর করার পদ্ধতি ইকুয়ালাইযার ( ) ব্যবহার করা বাধ্যতামূলক। তবে SISO ( প্রচলিত পদ্ধতি যেখানে প্রেরণকারী এবং গ্রহণকারী উভয়েই একটি করে এন্টেনা ব্যবহার করেন) পদ্ধতিতে ইকুয়ালাইযার ব্যবহার করা বাধ্যতামূলক নয়। SISO -তে ডিমডুলেটর ব্যবহার করা হয়। 
বিট (x) সনাক্তকরণের জন্যে, মাইমো ইকুয়ালাইযার-এ নিম্নলিখিত যেকোনো একটি পদ্ধতি ব্যবহার করা হয়।১। সর্বোচ্চ সম্ভাবনা :
এই পদ্ধতিতে প্রেরণকারী সঠিক বিট (x) থেকে সনাক্ত করার জন্য নিম্নলিখিত পদ্ধতি ব্যবহার করা হয়। 
এখানে x_Hat= হছে প্রেরণকারী সঠিক বিটের প্রাক্কলন/অনুমান 
Y = গ্রহণকারীর প্রাপ্ত সংকেত 
H = প্রেরণকারী এবং গ্রহণকারী সকল এন্টেনার ম্যাট্রিক্স 
x =মডুলেশন সকল বিটের ম্যাট্রিক্স
প্রাপ্ত সকল বিট (x_hat) এই সুত্রে বসিয়ে দেখা হয়, কোন মডুলেশন-এর জন্যা মান সবচেয়ে কাছাকাছি হয়, তাহলে সেই মডুলেশন ই আমাদের প্রাপ্ত বিট।
২.১ সর্বনিম্ন গড় বর্গ প্রাক্কলন : এই পদ্ধতিতে প্রেরণকারী সঠিক বিট (x) থেকে সনাক্ত করার জন্য নিম্নলিখিত পদ্ধতি ব্যবহার করা হয়।
x_hat = W*Y
এখানে x_Hat= হছে প্রেরণকারী সঠিক বিটের প্রাক্কলন/অনুমান 
W = যে ফিল্টার ব্যবহার করা হবে তার মান। 
Y = গ্রহণকারীর প্রাপ্ত সংকেত 
এখানে, W =
জেমস ওয়েব স্পেস টেলিস্কোপ
জেমস ওয়েব স্পেস টেলিস্কোপ () বা জেডব্লিউএসটি, যা পূর্বে নেক্সট জেনারেশন স্পেস টেলিস্কোপ () বা এনজিএসটি অর্থাৎ ‘পরবর্তী প্রজন্মের মহাশূণ্য দূরবীক্ষণ যন্ত্র’, একটি পরিকল্পিত মহাশূন্য দূরবীক্ষণ যন্ত্র। এটি তৈরি করা হয়েছে অবলোহিত বিকিরণ বা ইনফ্রারেড পর্যবেক্ষণের জন্য যা একই সাথে হাবল স্পেস টেলিস্কোপ ও স্পিটজার স্পেস টেলিস্কোপের ভবিষ্যত উত্তরসূরী। এটির মূল কারিগরী বৈশিষ্ট্যের মধ্যে রয়েছে ব্যাস বিশিষ্ট একটি বৃহৎ এবং অত্যন্ত শীতল দর্পন। এটির পর্যবেক্ষণ অবস্থান হবে পৃথিবী থেকে বেশ দূরে (প্রায় ১৫ লক্ষ কিলোমিটার), পৃথিবী-সূর্য পয়েন্টে। তাছাড়া দূরবীক্ষণ যন্ত্রটির সাথে চারটি বিশেষ যন্ত্র সংযুক্ত করা হবে। এসকল বৈশিষ্ট্যের সমন্বয়ে জেডব্লিউএসটি অতি উচ্চমাত্রার রেজোলিউশন এবং মধ্য-অবলোহিতের মতো সুদীর্ঘ তরঙ্গ পর্যন্ত প্রদর্শন করতে সমর্থ হবে, যা আগে কখনও সম্ভব হয়নি। এর ফলে দূরবীক্ষণ যন্ত্রটির মূল দুইটি বৈজ্ঞানিক লক্ষ্যমাত্রা অর্জিত হবে – ছায়াপথের জন্ম ও বিবর্তন এবং নক্ষত্র ও গ্রহসমূহের সৃষ্টি সংক্রান্ত গবেষণা।
১৯৯৬ সাল থেকে পরিকল্পিত পর্যায়ে থাকা এ প্রকল্পটি প্রায় ১৭টি দেশের একটি আন্তর্জাতিক প্রচেষ্টাকে উপস্থাপন করে চলেছে যার নেতৃত্বে রয়েছে মার্কিন মহাকাশ গবেষণা প্রতিষ্ঠান নাসা। এছাড়ও ইউরোপিয়ান স্পেস এজেন্সি এবং কানাডিয়ান স্পেস এজেন্সিও এই প্রকল্পে গুরুত্বপূর্ণ অবদান রেখে চলেছে। যন্ত্রটির নামকরণ করা হয়েছে জেমস ই. ওয়েবের নামানুসারে। তিনি ছিলেন নাসার দ্বিতীয় প্রশাসক এবং অ্যাপোলো অভিযানে গুরুত্বপূর্ণ অবদান রেখেছিলেন।
সৈয়দা জোহরা তাজউদ্দীন
সৈয়দা জোহরা তাজউদ্দীন (২৪ ডিসেম্বর ১৯৩২ - ২০ ডিসেম্বর ২০১৩) ছিলেন বাংলাদেশের একজন রাজনীতিবিদ এবং প্রথম প্রধানমন্ত্রী তাজউদ্দীন আহমদের সহধর্মিনী । তিনি ১৯৭৭ সালে বাংলাদেশ আওয়ামী লীগের আহ্বায়কের দায়িত্ব পালন করেছেন।
তিনি ১৯৩২ সালের ২৪ ডিসেম্বর ঢাকায় জন্মগ্রহণ করেন। বাবার সান্নিধ্যে কিশোরী বয়স থেকেই সমাজকর্মের প্রতি মনোনিবেশ করেন। তিনি ঢাকা বিশ্ববিদ্যালয়ে সমাজবিজ্ঞানে পড়াশোনা করেন।
১৯৫৮ সালে আইয়ুববিরোধী আন্দোলনের সক্রিয় কর্মী হিসেব তদানীন্তন পূর্ব পাকিস্তানের রাজনৈতিক অঙ্গনে প্রবেশ করেন। ১৯৫৯ সালে তাজউদ্দীন আহমদের সঙ্গে বিয়ে হলে স্বামীর রাজনৈতিক জীবনের সহযোদ্ধায় পরিণত হন।
১৯৬৮ সালে গঠিত রাজবন্দি সাহায্য কমিটির যুগ্ম আহ্বায়ক নির্বাচিত হন। ১৯৭১ সালে তিনি একজন সংগঠক হিসেবে ভূমিকা রাখেন।
১৯৭৫ সালের ১৫ই আগস্ট সপরিবারে বঙ্গবন্ধু এবং পরে একই বছরের ৩ নভেম্বর কারাগারের তার স্বামী তাজউদ্দীনসহ চার জাতীয় নেতা হত্যার পর বাংলাদেশে ভয়ানক পরিস্থিতি সৃষ্টি হলে, তিনি আওয়ামী লীগের হাল ধরেন। ১৯৭৭ সালে তিনি দলের আহ্বায়ক নির্বাচিত হন। সেই সময় সামরিক স্বৈরশাসনের বিরুদ্ধে গণতন্ত্র পুনরুদ্ধারের সংগ্রামে ভূমিকা পালন করেন। ১৯৮১ সালে শেখ হাসিনা দেশে ফিরে দলে আসলে, তাঁকে সভাপতিমণ্ডলীর সদস্য নির্বাচিত করা হয়। সেই থেকে মৃত্যুর আগ পর্যন্ত তিনি এই দায়িত্ব পালন করেন।
১৯৫৯ সালে তাজউদ্দীন আহমদের সঙ্গে তার বিয়ে হয়। তাঁদের চার ছেলেমেয়ে রয়েছে, তারা হলেন শারমিন আহমদ রিতি (বড় মেয়ে) সিমিন হোসেন রিমি (মেজো মেয়ে), মাহজাবিন আহমদ মিমি (কনিষ্ঠা মেয়ে) ও তানজিম আহমেদ সোহেল তাজ (কনিষ্ঠ পুত্র)।
২০১৩ খ্রিষ্টাব্দের ২০ ডিসেম্বর তিনি মৃত্যুবরণ করেন।
নয়া সড়ক (পত্রিকা)
নয়া সড়ক ছিল একটি বাংলা বার্ষিক সাহিত্যপত্র। ১৯৪৮ সালে পত্রিকাটি প্রকাশ হয় আবু জাফর শামসুদ্দীন ও মোহাম্মদ নাসির আলির যৌথ সম্পাদনায়। বর্তমানে সাহিত্যপত্রটির কোনকপি পাওয়া যায় না, বাংলা একাডেমির “দুষ্প্রাপ্য বিভাগে” এর প্রথম সংখ্যাটি রক্ষিত আছে।
মনে করা হয়, ১৯৪৭ সালের ভারত ভাগের পর এটিই স্বাধীন পূর্ববাংলার প্রথম বাংলা সাহিত্যপত্র। পত্রিকাটির মাধ্যমে প্রকাশকেরা নতুন দিকে যাত্রার প্রত্যাশী ছিলেন। এই সাহিত্যপত্রে সাধারণত মুসলমান লেখকদের লেখা ছাপানো হত। এই সাহিত্যপত্রের অনেক লেখকই পরবর্তীকালে স্বনামেখ্যাত হয়েছিলেন। পত্রিকাটির প্রথম সংখ্যায় লিখেছিলেন সৈয়দ ওয়ালিউল্লাহ, সৈয়দ আলী আহসান, মোহাম্মদ ওয়াজেদ আলী, মুহম্মদ এনামুল হক, মাহবুব উল আলম, আবু রুশ্‌দ, আবদুল্লাহ আল মুতী শরফুদ্দিন, শওকত ওসমান, ফররুখ আহমদ, সুফিয়া কামাল, আহসান হাবীব, সানাউল হক খান ও বেনজীর আহমদসহ আরো অনেকে।
আবু জাফর শামসুদ্দীন তাঁর আত্মজীবনী “আত্মসৃত্মির” প্রথম খন্ডে এই সাহিত্যপত্র সম্পর্কে লিখেছেন,
দ্বারকা
দ্বারকা হল ভারতের গুজরাত রাজ্যের দেবভূমি দ্বারকা জেলায় অবস্থিত একটি পৌরসভা। হিন্দু ধর্মাবলম্বীদের কাছে চারধাম নামে পরিচিত চার প্রধান তীর্থস্থানের একটি হল দ্বারকা। আবার সপ্তপুরী নামে পরিচিত ভারতের সাতটি প্রাচীনতম শহরের অন্যতম হল দ্বারকা। হিন্দুশাস্ত্রে দ্বারকাকে কৃষ্ণের রাজধানী বলা হয়েছে। মনে করা হয়, এটিই ছিল গুজরাতের প্রথম রাজধানী। কৃষ্ণের অপর নাম দ্বারকাধীশ বা দ্বারকেশ্বর। খ্রিস্টীয় ষষ্ঠ বা সপ্তম শতাব্দীতে দ্বারকাধীশ মন্দির নির্মিত হয়।
২০১৪ ক্রিকেট বিশ্বকাপ বাছাইপর্ব
২০১৪ আইসিসি বিশ্বকাপ বাছাই-পর্ব () অস্ট্রেলিয়া ও নিউজিল্যান্ডে যৌথভাবে ১৪ দলের অংশগ্রহণে অনুষ্ঠিত ২০১৫ সালের বিশ্বকাপ ক্রিকেটের চূড়ান্ত বাছাই ক্রিকেট প্রতিযোগিতা। এ প্রতিযোগিতায় শীর্ষস্থানীয় দুইটি দল আয়ারল্যান্ড ও আফগানিস্তান ২০১১-১৩ আইসিসি বিশ্ব ক্রিকেট লীগ চ্যাম্পিয়নশীপ প্রতিযোগিতার মাধ্যমে বিশ্বকাপ ক্রিকেটে খেলার যোগ্যতা লাভ করে। বাছাই-পর্বের মাধ্যমে ২০০৯-১৪ বিশ্ব ক্রিকেট লীগের সমাপণ ঘটে। আন্তর্জাতিক ক্রিকেট কাউন্সিল আয়োজিত ২০১৪ সালের ১৩ জানুয়ারি থেকে ১ ফেব্রুয়ারি পর্যন্ত নিউজিল্যান্ডে অনুষ্ঠিত এ প্রতিযোগিতাটি শুরুতে স্কটল্যান্ডে অনুষ্ঠিত হবার কথা ছিল।
এ প্রতিযোগিতায় স্কটল্যান্ড তৃতীয়বারের মতো বিশ্বকাপ ক্রিকেটে খেলার যোগ্যতা অর্জন করে। পাশাপাশি দলটি একদিনের আন্তর্জাতিকে খেলার মর্যাদা পায়। সংযুক্ত আরব আমিরাত দল দ্বিতীয়বারের মতো বিশ্বকাপ ক্রিকেটে খেলার যোগ্যতা অর্জনের পাশাপাশি দলটি একদিনের আন্তর্জাতিকে খেলার মর্যাদা পায়। বিশ্বকাপে খেলার যোগ্যতা অর্জন না করলেও প্রতিযোগিতায় ৩য় ও ৪র্থ স্থানলাভকারী হংকং এবং পাপুয়া নিউগিনি দল প্রথমবারের মতো একদিনের আন্তর্জাতিকের মর্যাদা পায়। এছাড়াও, প্রতিযোগিতায় বাজে ফলাফলের প্রেক্ষিতে আইসিসি’র সহযোগী সদস্য নেদারল্যান্ডস, কেনিয়া এবং কানাডা বিশ্বকাপে খেলার যোগ্যতা অর্জনে ব্যর্থ হয় ও ২০১৮ সাল পর্যন্ত ওডিআই মর্যাদা হারায়। কিন্তু নেদারল্যান্ডস দল স্কটল্যান্ডের পরিবর্তে ২০১৪ সালের আইসিসি বিশ্ব টুয়েন্টি২০ প্রতিযোগিতায় অংশগ্রহণের যোগ্যতা লাভ করে।
২০০৯ সালের আইসিসি বিশ্বকাপ বাছাই-পর্বে আয়ারল্যান্ড ক্রিকেট দল শিরোপা লাভ করেছিল। ১০টি দেশের জাতীয় ক্রিকেট দল এ প্রতিযোগিতায় প্রতিদ্বন্দ্বিতা করে।
আইসিসি’র সিদ্ধান্ত মোতাবেক অংশগ্রহণকারী ১০টি দলকে দুই গ্রুপে বিভক্ত করে প্রতিদ্বন্দ্বিতা করতে হবে। প্রতি গ্রুপের শীর্ষস্থানীয় ৩টি দলকে নিয়ে সুপার সিক্স পর্ব অনুষ্ঠিত হবে। গ্রুপের শীর্ষস্থানীয় দল দুইটি ফাইনালে খেলাসহ ১৪-দল নিয়ে গড়া ২০১৫ সালের বিশ্বকাপ ক্রিকেটে অংশগ্রহণ করবে। এছাড়াও শীর্ষস্থানীয় ৪টি দল পরবর্তী ৪ বছরের জন্য একদিনের আন্তর্জাতিক ক্রিকেটে মর্যাদাপ্রাপ্ত সদস্য হবে। ৫ম, ৬ষ্ঠ, ৭ম ও ৮ম স্থানীয় দল একই স্থানে থাকবে অথবা দ্বিতীয় বিভাগে অবনমিত হবে।
২০১১-১৩ আইসিসি বিশ্ব ক্রিকেট লীগ চ্যাম্পিয়নশীপের সমাপণের পর এ প্রতিযোগিতা অনুষ্ঠিত হয়। ঐ চ্যাম্পিয়নশীপ প্রতিযোগিতা থেকে ইতোমধ্যেই আয়ারল্যান্ড ও আফগানিস্তান ২০১৫ সালের ক্রিকেট বিশ্বকাপে খেলার যোগ্যতা অর্জন করেছে। বাকী ছয়টি দলসহ ২০১১ আইসিসি বিশ্ব ক্রিকেট লীগ দ্বিতীয় বিভাগের তৃতীয় ও চতুর্থ স্থান অধিকারী এবং ২০১৩ আইসিসি বিশ্ব ক্রিকেট লীগ তৃতীয় বিভাগের শীর্ষ দুই দলকে নিয়ে বিশ্বকাপ বাছাই-পর্বে অবতীর্ণ হবে।
তিনজন ম্যাচ রেফারিসহ ১৪ সদস্যবিশিষ্ট আম্পায়ার প্রতিযোগিতার খেলাগুলো পরিচালনা করবেন। তন্মধ্যে আইসিসি’র সেরা আম্পায়ার তালিকা থেকে মারাইজ ইরাসমাসও খেলা পরিচালনার দায়িত্বে রয়েছেন। বাদ-বাকী সকলেই আইসিসির সহযোগী ও অনুমোদন লাভকারী দেশের খেলা পরিচালনায় নিযুক্ত আম্পায়ার তালিকা থেকে অন্তর্ভুক্ত হয়েছেন।
সুপার সিক্স পর্বে উত্তীর্ণ দলসমূহ
সুপার সিক্স পর্বে যোগ্যতালাভকারী দলসমূহ
চিহ্নিত দলগুলো ফাইনাল খেলাসহ ২০১৫ সালের ক্রিকেট বিশ্বকাপে খেলার যোগ্যতা লাভ করে।
রামপ্রসাদ বিসমিল
রামপ্রসাদ বিসমিল (১১ জুন ১৮৯৭ - ১৯ ডিসেম্বর ১৯২৭) হলেন একজন ব্রিটিশবিরোধী বিপ্লবী। ব্রিটিশ সরকার তাকে গোরক্ষপুর জেলে ফাঁসিতে ঝুলিয়ে মৃত্যুদন্ড দেয়। বিসমিল ছিলেন বিপ্লবী সংগঠন হিন্দুস্তান রিপাবলিকান এসোসিয়েশনের প্রতিষ্ঠাতা সদস্য। শহীদ ভগৎ সিং তাঁকে এই বলে প্রশংসা করেছেন যে তিনি উর্দু ও হিন্দিতে একজন মহান কবি ও লেখক ছিলেন, যিনি ইংরেজি থেকে "ক্যাথেরিন" এবং বাংলা থেকে "বলশেভিক কী কর্তৃত্ব" অনুবাদ করেছিলেন।
জামায়াতে ইসলামী (দ্ব্যর্থতা নিরসন)
জামায়াতে ইসলামী বলতে বোঝাতে পারে পারেঃ
জামায়াতে ইসলামী
জামায়াতে ইসলামী (Urdu: جماعتِ اسلامی) একটি ইসলামিক রাজনৈতিক দল ও সামাজিক সংগঠন যা ব্রিটিশ ভারতে ১৯৪১ সালে ইসলামী চিন্তাবিদ সাইয়েদ আবুল আ'লা মওদুদী কর্তৃক প্রতিষ্ঠিত হয়।
ইঙ্গ-মহীশূর যুদ্ধ
ইঙ্গ-মহীশূর যুদ্ধ ১৮'দশ শতাব্দীর শেষ তিন দশক ধরে চলা ভারতের একটি পালাক্রমিক যুদ্ধ, যা মহীশূর রাজ্য এবং প্রধাণত: মাদ্রাজ প্রেসিডেন্সির ব্রিটিশ ইস্ট ইন্ডিয়া কোম্পানির প্রতিনিধিদের মধ্যে সংগঠিত হয়েছিলো। চতুর্থ যুদ্ধে, হায়দার আলী ও টিপু সুলতানের পতন ঘটে এবং ব্রিটিশ এবং তাদের জোট নিজেদের মধ্যে রাজ্যটি বণ্টন করে নেয়।
(1767-69)
স্থায়ীত্বকালঃ ১৭৮০-১৭৮৪
দ্বিতীয় অ্যাংলো-মযহীসুর যুদ্ধ 1780 থেকে 1784 সাল পর্যন্ত মহীশূর রাজত্ব এবং ব্রিটিশ ইস্ট ইন্ডিয়া কোম্পানির মধ্যে দ্বন্দ্ব ছিল। সেই সময়, মেসোর ভারতের একজন প্রধান ফরাসি সহযোগী ছিলেন এবং ব্রিটেনের মধ্যে ফরাসি ও ডাচের বিরুদ্ধে দ্বন্দ্ব ছিল। আমেরিকান বিপ্লবী যুদ্ধ ভারতে অ্যাংলো-মহীশূরিয়ান প্রতিদ্বন্দ্বিতা ছড়িয়ে দিয়েছে। কোম্পানির পক্ষে সৈন্যদের বিশাল সংখ্যাগরিষ্ঠতা ব্রিটিশ কর্তৃপক্ষের দ্বারা উত্থাপিত, প্রশিক্ষিত, প্রদত্ত ও পরিচালিত হয়। যাইহোক, ব্রিটেন থেকে পাঠানো ক্রাউন সৈন্যরা এবং হ্যানোভার থেকে পাঠানো সেনাদের দ্বারা কোম্পানির অপারেশনগুলি [1] ব্রিটেনের রাজা জর্জ তৃতীয় দ্বারা শাসিত হয়েছিল।
1779 সালে মাহের ফ্রেঞ্চ বন্দরের ব্রিটিশ বন্দোবস্তের পর, মহীশূরিয়ান শাসক হায়দার আলী 1780 সালে ব্রিটিশদের বিরুদ্ধে যুদ্ধ শুরু করেন, যা প্রচারাভিযান শুরুতে উল্লেখযোগ্য সাফল্য লাভ করে। যুদ্ধ চলাকালে, ব্রিটিশরা কিছু আঞ্চলিক ক্ষতি উদ্ধার করে। ফ্রান্স ও ব্রিটেন উভয় যুদ্ধের প্রচেষ্টায় সহায়তা করার জন্য ইউরোপ থেকে সেনা ও নৌবাহিনীর স্কোয়াড্রন পাঠিয়েছিল, যা 1780 সালে ব্রিটেনের ডাচ প্রজাতন্ত্রের বিরুদ্ধে যুদ্ধ ঘোষণা করার পরে বিস্তৃত হয়েছিল। 1783 সালে ফ্রান্স ও ব্রিটেনের মধ্যে একটি প্রাথমিক শান্তি সংবাদ পৌঁছেছিল, যার ফলে মহীশূরিয়ান যুদ্ধের প্রচেষ্টায় ফরাসি সমর্থন প্রত্যাহার করা হয়। ফলে ব্রিটিশরা মহীশূরের সাথে সংঘর্ষের অবসান ঘটায় এবং ব্রিটিশ সরকার মহীশূররের সাথে শান্তি রক্ষা করার জন্য কোম্পানির আদেশ দেয়। এর ফলে 1784সালে মংলোর চুক্তি স্বাক্ষরিত হয় এবং পদত্যাগের ফলে রাষ্ট্রীয় কর্মকর্তারা ওয়ারেন হেস্টিংসকে অত্যন্ত প্রতিকূল বলে মনে করেন।
স্থায়ীত্বকালঃ ১৭৯০-১৭৯২
সময়ঃ ১৭৯৯। 
এটাই শেষ মহী শূরের যুদ্ধ যেখানে টিপু সুলতানকে হত্যা করা হয়। আর কোম্পনি শাষনের কাছে হেরে যায় মহী শুরের বাঘ।
ফ্লোরেন্স
ফ্লোরেন্স (; ) মধ্য ইতালির তুস্কানি (তুস্কানা) অঞ্চল ও ফ্লোরেন্স প্রদেশের প্রধান শহর হিসেবে খ্যাত। রোমের উত্তর-পশ্চিমে প্রায় ২৩০ কিলোমিটার দূরে এ শহরের অবস্থান। ১৮৬৫ থেকে ১৮৭০ সাল পর্যন্ত মেয়াদকালে এ শহরটি আধুনিক ইতালি রাজতন্ত্রের রাজধানী হিসেবে পরিচিত ছিল। আর্নো নদীর তীরে অবস্থিত ফ্লোরেন্সের সবচেয়ে জনবহুল, যার সংখ্যা প্রায় ৩,৭০,০০০জন। 
ঐতিহাসিক দৃষ্টিকোণ বিশ্লেষণ ও শহরের গুরুত্ব অনুধাবন করে ইউনেস্কো ১৯৮২ সালে এ শহরকে বিশ্ব ঐতিহ্যের তালিকায় অন্তর্ভুক্ত করে। সুপ্রাচীন ভবনগুলোয় চিত্রিত শিল্পশৈলীর মাধ্যমে ফ্লোরেন্সের জনগণের ধর্মীয়, শিল্পকলা, শক্তিমত্তা, এমন-কি অর্থ-প্রাচুর্য্যের নিদর্শন লক্ষ্য করা যায়। এ শহরের সর্বাপেক্ষা জনপ্রিয় ব্যক্তিত্বদের মধ্যে রয়েছেন লিওনার্দো দ্য ভিঞ্চি, মাইকেল অ্যাঞ্জেলো, দাঁন্তে, ম্যাকিয়াভেলী, গ্যালিলিওসহ সুপরিচিত মেডিসি পরিবারের শাসকদের নাম সবিশেষ উল্লেখযোগ্য।
ঐতিহাসিক দৃষ্টিকোণ থেকে ফ্লোরেন্সের রয়েছে গৌরবোজ্জ্বল ইতিহাস। খ্রীষ্ট-পূর্ব প্রথম শতাব্দীতে রোমান সামরিক উপনিবেশ হিসেবে ফ্লোরেন্সকে দেখা যায়। মধ্যযুগে ইউরোপের ব্যবসা-বাণিজ্যের প্রধান কেন্দ্রস্থল হিসেবে বিবেচিত ছিল ফ্লোরেন্স, যা ঐ সময়ে অন্যতম সমৃদ্ধশালী শহরে পরিণত করেছিল। প্রায়শঃই এ শহরকে ইতালির পুণঃজাগরণের পীঠস্থান রূপে গণ্য করা হয়ে থাকে। এ শহরটি দীর্ঘদিন মেডিসি পরিবার কর্তৃক শাষিত হয়েছে। পাশাপাশি, অনেক ধর্মযাজক ও প্রজাতান্ত্রিক অভ্যুত্থানের মাধ্যমে রাজনৈতিক ইতিহাস গড়ে উঠে। চতুর্দশ শতক থেকে ষোড়শ শতক পর্যন্ত জ্ঞানচর্চা, চিত্রকলা ও স্থাপত্যকলার জন্যও শহরটি বিখ্যাত। যারফলে এ শহরকে মধ্যযুগের এথেন্স নামে ডাকা হয়। বলা হয়ে থাকে যে, প্রায় এক হাজার বিখ্যাত ইউরোপীয় চিত্রকর দ্বিতীয় শতকে এখানে পদার্পণ করেন। তন্মধ্যে প্রায় ৩৫০ জন ফ্লোরেন্সে বসবাস কিংবা কাজ করেছেন। ফ্লোরেন্সের বর্তমান গৌরবোজ্জ্বল দিক বলতে প্রধানতঃ সুদূর অতীতকেই নির্দেশ করে।
উমর আকমল
উমর আকমল (; জন্ম: ২৬ মে ১৯৯০) হলেন একজন পাকিস্তানি আন্তর্জাতিক ক্রিকেটার। তিনি পাকিস্তান জাতীয় ক্রিকেট দলের হয়ে শ্রীলঙ্কার বিরুদ্ধে ২০০৯ সালের ১ আগষ্ট একদিনের আন্তর্জাতিকে এবং টেষ্টে নিউজিল্যান্ডের বিরুদ্ধে ২০০৯ সালে ২৩ নভেম্বর তারিখে আত্মপ্রকাশ করেন। উমর হলেন একজন ডানহাতি ব্যাটসম্যান এবং মাঝে মধ্যে দলের প্রয়োজনে অফস্পিন বলও করে থাকেন। উমরের দুটি ভাই রয়েছেন যারা পাকিস্তানের হয়ে আন্তর্জাতিক ক্রিকেট খেলে থাকেন; একজন হলেন কামরান আকমল এবং অন্যজন আদনান আকমল। বর্তমানে তিনি উইকেটরক্ষক এর দায়িত্ব পালন করছেন। এই দুজন ছাড়া পাকিস্তান দলের তরুণ উদীয়মান ক্রিকেট বাবর আজম ও তার আপন চাচাতো ভাই।
তিনি ছিলেন ক্যারিবিয়ান প্রিমিয়ার লীগের (সিপিএল) ফ্রাঞ্জাইন একজন খেলোয়াড়। তার সাথে পাকিস্তান দলের আরও দুজন খেলোয়াড় হলেন মোহাম্মদ হাফিজ এবং শোয়েব মালিক। এছাড়াও উক্ত প্রতিযোগীতায় আহমেদ শেহজাদ প্রতিনিধিত্ব করেন।
উমর হলেন তিন ভাইয়ের মধ্যে সর্বকনিষ্ট। তার অন্য দুইজন ভাই আদনান আকমল এবং কামরান আকমল যারা উভয়ই পাকিস্তান দলের হয়ে উইকেট রক্ষক এর দায়িত্ব পালন করে থাকেন। বাবর আজম ও তার সম্পর্কের আপন চাচাতো ভাই।
উমর পাকিস্তান দলের হয়ে মালয়েশিয়া অনুষ্ঠিতব্য অনূর্ধ্ব ১৯ ক্রিকেট বিশ্বকাপ খেলার মাধ্যমে ক্রিকেটের জগতে আবির্ভূত হন। পরে তার সাফল্য তাকে প্রথম শেনীর ক্রিকেটে ২০০৭-০৮ সিজনের খেলায় "কায়েদ আযম ট্রফিতে" সুই সাউদান গ্যাস এর হয়ে খেলেছেন। তাকে পাকিস্তান দলের ভবিষ্যত প্রজন্মের অন্যতম সেরা একজন খেলোয়াড় হিসেবে বিবেচনা করা হয়। সাধারণত তিনি আক্রমণাত্মক ক্রিকেট খেলে থাকেন। উমরের ৬ ম্যাচের প্রথম শেণীর ক্রিকেটে ২৪৮ রান করেন মাত্র ২২৫ বলে যাতে ছিল চারটি ছয়ের মার। পরবর্তীতে তিনি তার ৮ম ম্যাচে মাত্র ১৭০ বলে অপরাজিত ১৮৬ রান করেন।
টিকেইন্টার (পাইথন গুই ফ্রেমওয়ার্ক)
টিকেইন্টার (ইংরেজী: "Tkinter") হচ্ছে পাইথন প্রোগ্রামিং ভাষার ষ্ট্যাণ্ডার্ড গ্রাফিকাল ইউজার ইন্টারফেস বা গুই (GUI) টুলকিট বা ফ্রেমওয়ার্ক। টিকেইন্টার একটি ক্রস প্লাটফর্ম গ্রাফিকাল ইউজার ইন্টারফেস বিল্ডার। পাইথন ইন্টারপ্রেটারের সাথে এই টুলকিটটি বিল্ট ইন অবস্থায় থাকে। টিকেইন্টার পাইথনের ডি ফ্যাক্টো ষ্ট্যাণ্ডার্ড গুই।
টিকেইন্টার নামটি এসেছে টিকে ইন্টারফেস থেকে। ফ্রেডরিক লান্ঢকে টিকেইন্টারের জনক বলা হয়। টিকে গুই টুলকিটটি এসেছে সান ল্যাবস এর স্ক্রিপ্টিকস (Scriptics) থেকে।
টিকেইন্টার মডিউল ব্যবহার করে নিচে একটি পাইথন প্রোগ্রাম দেয়া হল
আউট পুট
টিকেইন্টার ছাড়াও পাইথনের আরও বেশ কিছু গুই প্রোগ্রামিং টুলকিট রয়েছে। তবে টিকেইন্টার পাইথনের সবচাইতে বেশি ব্যবহৃত টুলকিট। পাইথন ৩.০ সংস্করণ থেকে টিকেইন্টার (Tkinter) ও অন্যান্য মডিউলকে টিকেইন্টার (tkinter) প্যাকেজ দ্বারা প্রতিস্থাপন করা হয়েছে। একটি সম্পূর্ণ টিসিএল (TCL) ইন্টারপ্রেটার পাইথন ইন্টারপ্রেটারের সাথে সংযুক্ত করা আছে। সুতরাং অন্যান্য আধুনিক টিকে বাইন্ডিংস গুলোর মত টিকেইন্টারও পাইথনের র‍্যাপার হিসেবে ইমপ্লিমেন্ট হয়ে থাকে। যেহেতু দুটো পৃথক ইন্টারপ্রেটারকে (পাইথন ও টিসিএল ইন্টারপ্রেটার) একত্রিত করা হয়েছে সেহেতু প্রত্যেক টিকেইন্টার কল, টিসিএল কমান্ডে অনুবাদিত হয়ে সম্পাদিত হতে পারে।
টিকেইন্টার ফ্রেমওয়ার্কটি অনেকগুলো মডিউল নিয়ে গঠিত। টিকে ইন্টারফেসটি একটি বাইনারি এক্সটেনশন মডিউল _টিকেইন্টার (_tkinter) এর সহায়তায় গঠিত। এই মডিউলটি টিকের (Tk) লো লেভেল ইন্টারফেস নিয়ে গঠিত।
পাইথন ২.৭ এবং পাইথন ৩.১ সংস্করণে টিকে ৮.৫ (Tk 8.5 version) সংস্করণের থিমড টিকে (themed Tk) বা টিটিকে (ttk) এর ফাংশনালিটিকে যুক্ত করা হয়েছে। ফলে টিকে উইডগেট গুলোকে সফটওয়্যারটি যেই প্লাটফর্মে চলছে (রান করছে) সেই প্লাটফর্মের ইন্টারফেসের সাথে মানানসই করে উপস্থাপন করা যায়। এর মাধ্যমে টিকেইন্টারের বিরুদ্ধে প্রোগ্রামারদের একটি দীর্ঘদিন পুরনো অভিযোগের সমাধান করা সম্ভব হয়েছে।
টিকে গুই ইন্টারফেস এবং টিকেইন্টার টুলকিট দুটো টুলই প্রায় সব ইউনিক্স প্লাটফর্মকে সমর্থন করে। তাছাড়াও সকল উইন্ডোজ ও ম্যাকিন্টোশ সিস্টেমও সমর্থন করে। টিকে ৮.০ সংস্করণ থেকে এর দ্বারা উন্নয়নকৃত সফটওয়্যার গুলোতে নেটিভ লুক ও ফীল পাওয়া যায়। অর্থাৎ যে প্লাটফর্মে সফটওয়্যারটি রান করছে সেই প্লাটফর্মের ইন্টারফেসের মত ইন্টারফেস পাওয়া যায়।
পূর্ণদৈর্ঘ্য প্রেম কাহিনী
পূর্ণদৈর্ঘ্য প্রেম কাহিনী (ইংরেজি: Full Length Love Story ), শফি উদ্দিন পরিচালিত এবং ফ্রেন্ডস মুভিস ইন্টারন্যাশনাল কোম্পানি প্রযোজিত ২০১৩ সালে মুক্তিপ্রাপ্ত একটি রোমান্টিক-ড্রামা ধাঁচের বাংলাদেশী চলচ্চিত্র। চলচ্চিত্রটির মুখ্য চরিত্রে অভিনয় করেছেন শাকিব খান, জয়া আহসান ও আরেফিন শুভ। উল্লেখ্য, এটি শাকিব খান-জয়া আহসান জুটির প্রথম চলচ্চিত্র।
চলচ্চিত্রটির দৃশ্যায়ন শুরু হয়েছিল অগাস্ট ২০১২ সালে এবং জুন ২০১৩ শেষ হয়। ১৬ই অক্টোবর ২০১৩ সালে ঈদ উল আযহায় চলচ্চিত্রটি মুক্তি পায়। চলচ্চিত্রটি দর্শক এবং সমালোচকদের কাছ থেকে বেশ প্রসংশিত হয়। ছবির দৃশ্যায়ন করা হয়েছে মালয়েশিয়া এবং বাংলাদেশের বিভিন্ন স্পটে। চলচ্চিত্রটি ২১ টি সিনেমা হলে ১০ সপ্তাহ ধরে চলেছে। পূর্ণদৈর্ঘ্য প্রেম কাহিনী ২০১৩ সালের সর্বশ্রেষ্ঠ ব্যবসাসফল চলচ্চিত্র|
জাকির হোসাইন (গভর্নর)
জাকির হোসাইন (২ নভেম্বর ১৮৯৮ - ২৪ মে ১৯৭১) ছিলেন পূর্ব পাকিস্তানের গভর্নর এবং পাকিস্তানের কেন্দ্রীয় স্বরাষ্ট্রমন্ত্রী।
জাকির হোসাইন ১৮৯৮ সালের ২ নভেম্বর চট্টগ্রামের রাঙ্গুনিয়ায় জন্মগ্রহণ করেন।
১৯১৫ সালে তিনি চট্টগ্রাম কলেজিয়েট স্কুল থেকে এনট্রান্স পাশ করেন। একই বছরে ফুলার পরীক্ষায় প্রথম স্থান লাভ করেন এবং প্রথম বিভাগে বৃত্তি পান। ১৯১৭ সালে চট্টগ্রাম কলেজ থেকে তিনি ইন্টারমিডিয়েট পরীক্ষায় উত্তীর্ণ হন। ১৯২০ সালে মোহামেডান অ্যাংলো ওরিয়েন্টাল কলেজ (পরবর্তীতে আলিগড় বিশ্ববিদ্যালয়) থেকে স্নাতক হন। এরপর ঢাকা বিশ্ববিদ্যালয়ে স্নাতকোত্তর পর্যায়ে ভর্তি হন।
১৯২৩ সালে ঢাকা বিশ্ববিদ্যালয়ের ছাত্রাবস্থায় তিনি ভারতীয় পুলিশ বিভাগে যোগ দেন। তিনি বাংলার বিভিন্ন জেলায় পুলিশ কর্মকর্তা হিসেবে কাজ করেছেন। দ্বিতীয় বিশ্বযুদ্ধের সময় তিনি কলকাতার শিপিং মাস্টার হিসেবে দায়িত্বপালন করেছেন। এরপর প্রেসিডেন্সি রেঞ্জে পুলিশের ডেপুটি ইন্সপেক্টর জেনারেল হিসেবে নিয়োগ লাভ করেন।
১৯৪৭ সালে দেশভাগের পর তিনি পূর্ব বাংলা চলে আসেন। এখানে তিনি পুলিশের প্রথম ইন্সপেক্টর জেনারেল হন। ১৯৪৭ থেকে ১৯৫২ সাল পর্যন্ত তিনি এই পদে ছিলেন। ১৯৫২ সালে তিনি পুলিশ বিভাগ থেকে অবসর নেন।
এরপর সেই বছর তিনি ফেডারেল পাবলিক সার্ভিস কমিশনের চেয়ারম্যান নিযুক্ত হন এবং ১৯৫৭ সাল পর্যন্ত এই পদে ছিলেন। একই বছর তিনি সরকারি চাকরি থেকে অবসর গ্রহণ করেন।
পরের বছর ১৯৫৮ সালের ১০ অক্টোবর তাকে পূর্ব পাকিস্তানের গভর্নর হিসেবে নিয়োগ দেয়া হয়। ১৬ অক্টোবর তিনি শপথ নেন। তার আমলে দ্রব্যমূল্য হ্রাস পায় এবং চোরাচালানের উপর নজরদারি করা হয়। তিনি মৌলিক গণতন্ত্রের পক্ষে কাজ করেছেন এবং ১৯৬০ সালের ১৪ ফেব্রুয়ারি অনুষ্ঠিত আস্থা ভোটে তিনি আইয়ুব খানের বিজয়ে ভূমিকা রাখেন। ১৯৬০ থেকে ১৯৬২ পর্যন্ত তিনি পাকিস্তানের কেন্দ্রীয় স্বরাষ্ট্রমন্ত্রী ছিলেন।
জাকির হোসাইন সুশৃঙ্খল জীবনযাপন করতেন। তিনি কঠোর পরিশ্রমী ও নিয়মানুবর্তী ছিলেন। তার তিন পুত্র ও তিন কন্যা ছিল।
জাকির হোসাইন ১৯৭১ সালের ২৪ মে মুক্তিযুদ্ধ চলাকালীন সময় চট্টগ্রামের খুলশিতে অবস্থিত নিজ বাসভবনে ইন্তেকাল করেন। লালদীঘি ময়দানে তার জানাজা অনুষ্ঠিত হওয়ার জন্য এসময় চলমান কারফিউ তুলে নেয়া হয়। চট্টগ্রামের গরিবুল্লাহ শাহর মাজার সংলগ্ন কবরস্থানে তাকে দাফন করা হয়।
জাকির হোসাইন ১৯৪০ সালে ভারতীয় পুলিশ পদক এবং পাকিস্তান প্রতিষ্ঠার পর কায়েদে আজম পুলিশ পদক লাভ করেছেন। চট্টগ্রামের জাকির হোসেন রোড তার স্মরণে নামকরণ করা হয়েছে।
কামরান আকমল
কামরান আকমল (; জন্ম ১৩ জানুয়ারি ১৯৮২) হলেন একজন পাকিস্তানি ক্রিকেটার যিনি পাকিস্তান জাতীয় ক্রিকেট দলের হয়ে টেস্ট, ওডিআই এবং টি২০আই খেলে থাকেন। তিনি হলেন মূলত উইকেটরক্ষক এবং একজন ডানহাতি টপ অর্ডার ব্যাটসম্যান। কামরান ২০০২ সালের নভেম্বর মাসে টেষ্ট খেলার মাধ্যমে তার আন্তর্জাতিক জীবন শুরু করেন। হারারে স্পোর্টস ক্লাবে অনুষ্ঠিতব্য উক্ত টেস্টে পাকিস্তান জয়লাভ করে। তিনি ৫৩টি টেষ্ট ম্যাচে ৬টি শতকসহ ২৬৪৮ রান করেন। তার ১৩৭টি একদিনের আন্তর্জাতিক খেলায় রান করেন ২৯২৪, সেঞ্চুরি করেছেন ৫টি। এছাড়াও টি-২০ আন্তর্জাতিকে তিনি ৭০৪ রান করেছেন। উইকেটরক্ষক হিসেবে তিনি ২০৬ (টেষ্ট), ১৬৯ (ওডআই) এবং ৫২ (টি-২০আই) ব্যাটসম্যানদের সাঝঘরে ফিরিয়ে দিয়েছেন।
আকমল হলেন দ্রুত গতিতে রান তোলা টপ অর্ডার ব্যাটসম্যান এবং একজন উইকেট রক্ষক যিনি অর্জন করেছেন ৬টি টেষ্ট শতক। তার প্রথম শতক ছিল খুবই মূল্যবান যেখানে তিনি মোহালীতে ৮ নম্বরে ব্যাট করতে নেমে ১০৯ রান করেন। যার ফলে ভারত এর বিরুদ্ধে তার প্রথম টেষ্টে পাকিস্তান ৩৯ রানের লিড নিতে সামর্থ্য হয়েছিল। তিনি সাধারণত মিডল অর্ডারে ব্যাট করে থাকেন। কিন্তু মাঝেমধ্যে তিনি টেস্ট এবং ওডিআইয়ে উদ্বোধনী ব্যাটসম্যান হিসেবেও ব্যাট করে থাকেন। উদ্বোধনী ব্যাটসম্যান হিসেবে ইংল্যান্ড এর বিরুদ্ধে তিনি পরপর দুটি শতক করেছেন ।
১৭ জুলাই ২০১০ কামরানকে দলের সহকারী অধিনায়ক হিসেবে মনোনিত করা হয় কিন্তু পরবর্তী তার বিরুদ্ধে আনিত ষ্পট ফিক্সিং এর দায়ের জন্য তা প্রত্যাহার করা হয।
আগষ্ট ২০১২ তারিখে কামরানকে অষ্ট্রেলিয়ার বিরুদ্ধে পুনরায় ওডিআই সিরিজের জন্য পাকিস্তান দলে অন্তুর্ভুক্ত করা হয়।
কামরান আকমল ২০০৯ সাল থেকে নিয়মিতভাবে পাকিস্তান জাতীয় দলের উইকেটরক্ষক এর দায়িত্ব পালন করে আসছেন।
কামরান আকমলের দুই ভাই হল আদনান আকমল এবং উমর আকমল, যারা হলেন জাতীয় দলের নিয়মিত খেলোয়াড়। তিনি ২০০৬ সালে বিবাহ করেন এবং তার সহধর্মীনি নাম হল আইজা। তিনি পড়াশোনা করেছেন বিকনহাউজ স্কুল সিস্টেম, গার্ডেন টাউন লাহোর।
13
ডিউক বিশ্ববিদ্যালয়
ডিউক বিশ্ববিদ্যালয় নর্থ ক্যারোলাইনার ডারহামে অবস্থিত একটি বেসরকারি বিশ্ববিদ্যালয়।
ডিউক বিশ্ববিদ্যালয় ২২০টি ভবন নিয়ে ৮৬১০ একর জমির উপর অবস্থিত।
ছয় মিলিয়নের উপর সংগ্রহ নিয়ে যুক্তরাষ্ট্রের বেসরকারি বিশ্ববিদ্যালয়ের পাঠাগার ব্যবস্থার শীর্ষ দশের মধ্যে অবস্থান করছে। এছাড়া ১৭.৭ মিলিয়ন পান্ডুলিপি, ১.২ মিলিয়ন পাবলিক ডকুমেন্ট এবং দশ হাজার ভিডিও ও ফিল্ম রয়েছে।
মাহবুবুল আলম
মাহবুবুল আলম (; জন্ম: ১ ডিসেম্বর, ১৯৮৩) হলেন একজন বাংলাদেশী আন্তর্জাতিক ক্রিকেটার। তিনি মুলত একজন বোলার হিসেবে পরিচিত। জাতীয় দলের হয়ে তিনি ৪টি টেষ্ট এবং ৫টি ওডিআই ম্যাচ খেলেছেন। তার টেষ্ট অভিষেক ঘটে ২০০৮ সালের ২৫ অক্টোবর নিউজিল্যান্ডের বিরুদ্ধে এবং ওডিআই ২০০৯ সালের ১০ জুন জিম্বাবুয়ে এর বিরুদ্ধে। মাহবুবুল আলম এমন একজন বোলার যিনি একই ছন্দে বল করার ক্ষমতা রয়েছে।
নাফিস বিন জাফর
নাফিস বিন যাফর (জন্ম: অক্টোবর ৮, ১৯৭৮) একজন যুক্তরাষ্ট্র প্রবাসী বাংলাদেশী সফটওয়্যার প্রকৌশলী এবং অ্যানিমেশন বিশেষজ্ঞ। নাফিস প্রথম বাংলাদেশী ব্যক্তি হিসেবে ২০০৭ সালে অস্কার পুরষ্কার জেতেন। হলিউডের "" চলচ্চিত্রে ফ্লুইড অ্যানিমেশনের জন্য সায়েন্টিফিক অ্যান্ড টেকনিক্যাল বিভাগে "ডিজিটাল ডোমেইন" নামে ভিজ্যুয়াল ইফেক্টস ডেভেলপার কোম্পানির হয়ে দুই সহকর্মী ডাগ রোবেল ও রিয়ো সাকাগুচি সাথে নাফিস এ পুরস্কার জেতেন।
নাফিসের জন্ম ১৯৭৮ সালের ৮ অক্টোবর, ঢাকায়। তার বাবার নাম জাফর বিন বাশার এবং মায়ের নাম নাফিসা জাফর। তিনি সম্পর্কে বিখ্যাত চিত্রশিল্পী ও পাপেট নির্মাতা মুস্তফা মনোয়ারের ভাতিজা এবং প্রয়াত কবি ও লেখক গোলাম মোস্তফার নাতি।
গ্র্যাজুয়েশন শেষ করার পর নাফিসের মূলত ক্যারিয়ার শুরু হয় প্রোগ্রামার হিসেবে, আমেরিকার দক্ষিন ক্যারোলিনার ‘কলেজ অফ চারলেস্টন’ থেকে । পরবর্তীতে ‘NASA’র জন্য একটা প্রোগ্রাম বানানোর মধ্য দিয়ে প্রোগ্রামিং -এর প্রতি একটা বিশেষ ভালোবাসা অনুভূত হয় নাফিসের মধ্যে ।
এরপর ১৯৯৮ তে মাত্র বিশ বছর বয়সে গ্রাজুয়েশন শেষ করার পর এই অসাধারন ট্যালেন্টেড ছেলে নাফিস যোগ দেন ‘ডিজিটাল ডোমেইন’ নামের একটা কোম্পানীতে । এই প্রতিষ্ঠানে থাকা অবস্থাতেই তিনি আবিষ্কার করেন ‘ফ্লুইড সিম্যুলেশন’ (Fluid Simulation) নামে একটা অ্যানিমেশন টুলের । ‘ফ্লুইড সিম্যুলেশন’ হলো এমন এক ধরনের কম্পিউটার গ্রাফিক্স টুল যার ব্যবহারে ‘পানি’, ‘আগুন’ কিংবা ‘ধোঁয়া’র মতো পদার্থের দ্বারা সৃষ্ট কোন অ্যানিমেশন কয়েকগুন জীবন্ত মনে হবে ! নাফিসের এই আবিষ্কারে তার সহযোগী ছিলেন আরেক দুইজন সফটওয়্যার ডেভেলপার ‘ডউগ রোবল’ এবং ‘রায়ো সাকাগুচি’ । নাফিস ও তাদের সহযোগীদের আবিষ্কৃত এই বিশেষ গ্রাফিক্স টুলটি ব্যবহৃত হয় ২০০৭ -এ মুক্তি পাওয়া তৎকালীন সময়ের অন্যতম আলোচিত চলচ্চিত্র ‘Pirates of the Caribbean : At Worlds End’ -এর স্পেশাল ইফেক্টে ! এর ফলাফল স্বরুপ পরের বছর পেয়ে যান অস্কারের ‘সায়েন্টিফিক এন্ড ইঞ্জিনিয়ারিং অ্যাওয়ার্ড’ নামে বিশেষ এক পুরস্কার, যা তার গোটা ক্যারিয়ারকেই সম্পূর্ন বদলে দেয় ।
পেয়ে যান স্টিভেন স্পিলবার্গের প্রতিষ্ঠান ‘Dreamworks Animation’ -এ কাজ করার সুযোগ । সিনিয়র প্রোডাকশন ও সফটওয়্যার ইঞ্জিনিয়ার হিসেবে কাজ করেন ‘Shrek Forever After’, ‘Megamind’, ‘Kung Fu Panda 2’, ‘Puss in Boots’, ‘Madagascar 3’, ‘The Croods’… এর মতো কিছু অ্যানিমেটেড চলচ্চিত্রে । এছাড়াও কাজ করেন… ‘Stealth’, ‘Flag of Our Fathers’, ‘The Seeker’, ‘2012’, Percy Jackson and the Olympians’… এর মতো কিছু চলচ্চিত্রেও ! পাশাপাশি ‘Tron’ এবং ‘Transformers 2’ চলচ্চিত্রের স্পেশাল ইফেক্টের জন্যও নির্মান করেন বেশ কিছু অ্যানিমেশন ।
এবং সম্প্রতি নাফিস এবং তার সহযোগী স্টিভেন মার্শাল -এর যৌথ আবিষ্কৃত আরো একটি স্পেশাল ইফেক্টের বিশেষ গ্রাফিক্স টুল – বুলেটের উপর বেইস করে দুটি বড় স্কেলে ‘ডেস্ট্রাকশন সিম্যুলেশন সিস্টেম’ -এ বিশাল অবদানের জন্য ‘অ্যাকাডেমি অ্যাওয়ার্ডস (অস্কার)’ কর্তৃপক্ষ ‘Technical Achievement Award’ হিসেবে এবছর তুলে দিলো বিশেষ এক অস্কার পুরস্কার, নাফিস বিন জাফর এবং তার সহযোগী স্টিভেন মার্শাল -এর হাতে ।
চৈনিক ভূগোলবিদ্যা
চীনে ভূগোল বিষয়ক অধ্যয়ন খ্রিষ্টপূর্ব ৫ম শতাব্দীর যুদ্ধকালীন সময় হতে শুরু হয়েছে। এর বিস্তৃতি হান রাজবংশের অধীনে চীনা সাম্রাজ্য বৃদ্ধির মাধ্যমে মূল চীন ভূখন্ড গঠনের পরও বহুদিন যাবত্ চলেছে। ১১দশ শতাব্দীতে কম্পাস আবিষ্কারের দ্বারা (সুং রাজবংশের শাসনামলে) মাধ্যমে এটি স্বর্ণযুগে প্রবেশ করে এবং ১৫দশ শতকে অ্যাডমিরাল ঝেং হে-র অধীনে প্রশান্ত মহাসাগরে চীনা অনুসন্ধান দলের সমুদ্র যাত্রার সময় (মিং রাজবংশের আমলে) এটি মধ্যগগণে অবস্থান করছিলো।
ডব্লিউএক্সপাইথন (পাইথন ফ্রেমওয়ার্ক)
ডব্লিউএক্সপাইথন (ইংরেজিঃ wxPython) পাইথন প্রোগ্রামিং ভাষার একটি অত্যন্ত জনপ্রিয় র‍্যাপার যা ক্রস প্লাটফর্ম গুই টুলকিট (ফ্রেমওয়ার্ক) ডব্লিউএক্সউইডগেটসের (wxWidgets) জন্য তৈরি করা হয়েছে। ডব্লিউএক্সপাইথন, পাইথন প্রোগ্রামিং ভাষার আরেকটি জনপ্রিয় টুলকিট টিকেইন্টারের মতই গ্রাফিক্যাল ইউজার ইন্টারফেস তৈরির কাজে ব্যবহৃত হয়। ডব্লিউএক্সউইডগেটস ও টিকেইন্টার ছাড়াও পাইথনের আরও কিছু জনপ্রিয় ফ্রেমওয়ার্ক হল, পাইজিটিকে, পাইকিউটি, ডিজ্যাঙ্গ ইত্যাদি।
ডব্লিউএক্সপাথন একটি ফ্রি টুলকিট যা শেখানর জন্য প্রচুর অনলাইন টিউটোরিয়াল রয়েছে। উল্লেখযোগ্য কিছু টিউটরিয়ালের মধ্যে রয়েছে:
প্রাচীন চীনের যুদ্ধরত রাজ্য কাল
প্রাচীন চীনের যুদ্ধরত রাজ্য কাল (), যা যুদ্ধরত রাজ্যের যুগ নামেও পরিচিত, প্রাচীন চীনের একটি কালকে বোঝানো হয় যেটি শরৎ ও বসন্ত কালের পর আগত এবং এর সমাপ্তি ঘটে খ্রিষ্টপূর্ব ২২১ অব্দে কিন সাম্রাজ্যের জয়ের মাধ্যমে অখন্ড চীন গঠনের দ্বারা। বিভিন্ন পন্ডিত এই যুগের সূচনাকে খ্রিষ্টপূর্ব ৪৮১ অব্দ থেকে ৪০৩ অব্দের মধ্যে বিবেচনা করে থাকেন, তবে সিমা কিয়ান-এর নির্দেশিত খ্রিষ্টপূর্ব ৪৭৫ অব্দই বেশিরভাগ ক্ষেত্রে উল্লেখ করা হয়। 
এই সময়ের অধিকাংশই ছিলো পূর্ব ঝাও সাম্রাজ্যের দ্বিতীয়ার্ধের অন্তর্ভুক্ত, যদিও সম্রাট ঝাও-এর ছিলো নিছকই নামমাত্র সার্বভৌম রাজত্বের অধিকারী।
"প্রাচীন চীনের যুদ্ধরত রাজ্য কাল" নামকরণের উদ্ভব ঘটে 'Record of the Warring States' শিরোনামে হান সাম্রাজ্যামলের প্রথম দিকের একটি সংকলন থেকে।
সাত যুদ্ধরত রাজ্য দ্বারা এই সময়ের রাজনৈতিক (ভূগোল) অঞ্চল নিয়ন্ত্রিত হতো, যেগুলো হলো:
এই সাতটি প্রধান রাজ্য ছাড়াও অন্যান্য কিছু অপ্রধান রাজ্যেরও এই সময় উদ্ভব ঘটে।পূর্ব ঝাও রাজদরবারের দ্বন্দ্বে জড়িয়ে পড়লে শরৎ বসন্ত কাল শুরু হয়। কিন্তু যুদ্ধরত রাজ্য কাল শুরুর কোন নির্দিষ্ট ঘটনা ছিল না। এই সময়ের রাজনৈতিক পরিস্থিতি ছিল রাজ্য বিজয় ও অধিগত করা, ফলে এই যুগ শুরুর সময় নিয়ে ভিন্ন ভিন্ন মত রয়েছে। কয়েক জন ইতিহাসবেত্তা ধারণা করেন:
প্রতিমা বড়ুয়া পাণ্ডে
প্রতিমা বড়ুয়া পাণ্ডে () (৩ অক্টোবর, ১৯৩৫ – ২৭ ডিসেম্বর ২০০২) ছিলেন জনপ্রিয় লোকগীতি গায়িকা। জাতীয় পুরস্কারপ্রাপ্ত প্রতিমা বড়ুয়া পাণ্ডে বিখ্যাত ছিলেন তাঁর অমর গোয়ালপাড়িয়া গান "হস্তির কন্যা" এবং "মোর মাহুত বন্ধুরে"র জন্য। তিনি ছিলেন প্রকৃতীশচন্দ্র বড়ুয়ার কন্যা এবং "দেবদাস"খ্যাত চলচ্চিত্র পরিচালক প্রমথেশ বড়ুয়ার ভাইঝি।
প্রতিমা বড়ুয়া ১৯৩৫ সালের ৩ অক্টোবর পশ্চিম আসামের ধুবড়ী জেলার গৌরিপুরের রাজ পরিবারে জন্ম গ্রহণ করেন।তাঁর মাতার নাম মালতীবালা বড়ুয়া। তিনি প্রাথমিক শিক্ষা গ্রহণ করেন কলকাতার গোখেল মেমোরিয়াল গার্লস স্কুলে এবং মাধ্যমিক শিক্ষা গ্রহণ করেন অসমের গৌরীপুর বালিকা বিদ্যালয়ে। তিনি ১৯৫৩ সনে প্রবেশিকা পরীক্ষায় উত্তীর্ণ হন। সাউথ ক্যালকাটা গার্লস কলেজে ভর্তি হলেও লেখাপড়া শেষ করেননি প্রতিমা পাণ্ডে।কালজয়ী গোয়ালপরীয়া লোকগীতি জনপ্রিয় করণের জন্যে প্রতিমা বরুয়া পাণ্ডে, ভারতের রাষ্ট্রীয় পদ্মশ্রী এবং সংগীত নাটক একাডেমী পুরস্কার দ্বারা ভূষিত হন।
বাংলাদেশের সরকারি ছুটির দিন
বঙ্গাব্দ, খ্রিস্টাব্দ এবং হিজরী বর্ষপঞ্জিগুলি - এই তিনটি পৃথক বর্ষপঞ্জির উপর নির্ভর করে বাংলাদেশে ১৫টি জাতীয় ছুটির দিন রয়েছে, যার মাধ্যমে প্রতি বছর মোট ১৯ দিন বাংলাদেশের সরকারি ছুটির দিন পালিত হয়ে থাকে।
জোড়পোখরি বন্যপ্রাণ অভয়ারণ্য
জোড়পোখরি বন্যপ্রাণ অভয়ারণ্য হলো ভারতের পশ্চিমবঙ্গ রাজ্যের দার্জিলিং জেলায় অবস্থিত একটি অভয়ারণ্য। ১৯৮৫ সালের মার্চ মাসে এটি সরকারিভাবে অভয়ারণ্য ঘোষিত হয়। এখানে একটি হ্রদে ৪ হেক্টর জমিতে এই অভয়ারণ্যটি তৈরি হয়েছিল।
এখানে হিমালয়ান স্যালামান্ডার (স্থানীয় নাম "গোরা")-সহ উচ্চ পার্বত্য অঞ্চলের প্রাণীদের দেখা যায়। এই বনটি কৃত্রিমভাবে সাজানো ও প্রাকৃতিক সৌন্দর্যের জন্য বিখ্যাত।
কাটাপাহাড়
কাটাপাহাড় হল ভারতের পশ্চিমবঙ্গ রাজ্যের দার্জিলিং শহরের একটি শৈলশিরা। কাটাপাহাড় ও জালাপাহাড় শৈলশিরা দুটি অবজার্ভেটরি হিলে এসে মিশেছে।
যে পর্বতমালাটির উপর দার্জিলিং অবস্থিত, সেটি ইংরেজি Y-আকৃতিবিশিষ্ট। এটির মূল কাটাপাহাড় ও জালাপাহাড় এবং অবজার্ভেটরি হিল থেকে বেরিয়ে আসা দুটি অংশের উপর অবস্থিত। উত্তর-পূর্ব শাখাটি হঠাৎ শেষ হয়েছে লেবং-এর কাছে। উত্তর-পশ্চিম অংশটি নর্থ পয়েন্টের পাশ দিয়ে গিয়ে টুকভের চা বাগানের কাছে মিশেছে।
শান্তি স্তুপ, দার্জিলিং
শান্তি স্তুপ, দার্জিলিং হল ভারতের পশ্চিমবঙ্গ রাজ্যের দার্জিলিং শহরের একটি শান্তি স্তুপ। এটি বিশ্বের সকল জাতি ও ধর্মের মানুষের মিলন ও বিশ্বশান্তির বার্তা প্রচারের জন্য স্থাপিত। অন্যান্য বহু শান্তি স্তুপের মতো এটিও জাপানি বৌদ্ধ সন্ন্যাসী ও নিপ্পনজান-মিওহোজি সম্প্রদায়ের প্রতিষ্ঠাতা নিচিদাতসু ফুজির (১৮৮৫-১৯৮৫) তত্ত্বাবধানে নির্মিত।
শান্তি স্তুপের ভিত্তিপ্রস্তর স্থাপিত হয়েছিল ১৯৭২ সালের ৩ নভেম্বর এবং স্থাপন করেছিলেন নিচিদাতসু ফুজি। এটি উদ্বোধন করা হয় ১৯৯২ সালের ১ নভেম্বর। শান্তি স্তুপের নকশা এঁকেছিলেন এম. ওহকা। এর উচ্চতা ও ব্যাস ।
দার্জিলিং পুলবাজার সমষ্টি উন্নয়ন ব্লক
দার্জিলিং পুলবাজার সমষ্টি উন্নয়ন ব্লক হল পশ্চিমবঙ্গের দার্জিলিং জেলার দার্জিলিং সদর মহকুমার অন্তর্গত একটি প্রশাসনিক বিভাগ। ব্লকটি লোধমা, দার্জিলিং ও পুলবাজার থানার অন্তর্গত। ব্লকের সদর দফতর বিজনবাড়ি। পাট্টাবং চা বাগান হল এই ব্লকের অন্তর্গত একটি জনগণনা নগর।
পুলবাজার অক্ষ-দ্রাঘিমাংশে অবস্থিত। দার্জিলিং পুলবাজার ব্লকের আয়তন ২১২.৭১ বর্গকিলোমিটার।
২০১১ সালের জনগণনা অনুযায়ী, দার্জিলিং পুলবাজার ব্লকের মোট জনসংখ্যা ১২৬,৯৩৫। এর মধ্যে ১০৫,১৫০ জন গ্রামবাসী এবং ২১,৭৮৫ জন শহরবাসী। ব্লকের মোট জনসংখ্যার মধ্যে ৬৩,৮২৮ জন পুরুষ এবং ৬৩,১০৭ জন মহিলা। তফসিলি জাতি-তালিকাভুক্ত জনসংখ্যা ৫,৮৬৩ এবং তফসিলি উপজাতি-তালিকাভুক্ত জনসংখ্যা ৩৬,৫৬৩।
২০১১ সালের জনগণনা অনুযায়ী, দার্জিলিং পুলবাজার ব্লকের মোট সাক্ষর জনসংখ্যা ৯৩,০৯১। এর মধ্যে ৫০,৬৩০ জন পুরুষ এবং ৪২,৪৬১ জন মহিলা।
ঈদে মিলাদুন্নবী
ঈদ-এ-মিলাদুন্নবী (কোরআনে ব্যবহৃত্ "মাওলিদু এন-নাবীয়ী", আরবি: مولد النبي "মাওলিদ আন-নাবী", কখনো কখনো সহজভাবে বলা হয় مولد "মাওলিদ, মেভলিদ, মেভলিট, মুলুদ" আরো অসংখ্য উচ্চারণ; কখনো কখনো: ميلاد "মিলাদ") হচ্ছে ইসলামের নবী মুহাম্মদের জন্মদিনে পালিত মুসলমানদের একটি প্রধান উত্সব, যা ইসলামি বর্ষপঞ্জির তৃতীয় মাস রবিউল আউয়াল-এর বারো তারিখে সংগঠিত হয়।
সুন্নি পন্ডিতদের মতে মিলাদুন্নবীর তারিখ ১২ রবিউল আওয়াল হলেও শিয়া স্কলারদের মতে এটা ১৭ রবিউল আউয়াল।
মিলাদুননবী পালনের ইতিহাস শুরু হয় তাবেঈন দের যুগ থেকে। এ সময়ে কিছু তাবেইন এই দিন উপলক্ষ্যে একত্রে জমায়েত হয়ে নবী মুহাম্মাদের সম্মানে কবিতা আবৃত্তি করতো ও গান গাইতো। ১৫৮৮ সালে অটোমান শাসকেরা দিনটিতে অফিশিয়াল ছুটি ঘোষণা করে যা মেভলিদ কান্দিল নামে পরিচিত। মিশর শহর পৃথিবীর অনেক অংশে সুফি সাধুদের জন্মদিন পালনের অনুষ্ঠানকেও মেভ্লিদ কান্দিল বলা হয়।
ইসলামের প্রায় অধিকাংশ শাখা নবী মুহাম্মাদের জন্মদিন পালনের স্বীকৃতি দিলেও ওয়াহাবী/সালাফি এবং দেওবন্দী তরীকা সহ কিছু শাখা জন্মোৎসব পালনকে অস্বীকার করে একে বিদাত হিসেবে ঘোষণা করে। ওয়াহাবী/সালাফি পন্থী সৌদিআরব এবং কাতার ব্যতীত সকল মুসলিম সংখ্যাগরিষ্ঠ দেশে দিনটিকে সরকারি ছুটি ঘোষণা করা হয়।
পাইথন সফটওয়্যার ফাউন্ডেশন
পাইথন সফটওয়্যার ফাউন্ডেশন (পিএসএফ) পাইথন প্রোগ্রামিং ভাষা কেন্দ্রিক একটি অলাভজনক প্রতিষ্ঠান। প্রতিষ্ঠানটির সুচনা হয় ২০০১ সালের ৬ মার্চ।
প্রতিষ্ঠানটি গড়ে তোলার পিছনে বেশ কিছু উদ্যেশ্য ছিল। প্রধান উদ্দ্যেশ্য গুলো হল, নবগঠিত পাইথন কমিউনিটির উন্নয়ন, পাইথন কমিউনিটিতে সংগঠিত বিভিন্ন কাজের তদারকি করা ও দায়িত্ব গ্রহণ করা, মূল পাইথন ডিস্ট্রিবিউশনের উন্নয়ন করা, বুদ্ধিবৃত্তিক স্বত্বাধিকার গুলোর ব্যাবস্থাপনা করা, পাইকন (PyCon) সহ উন্নয়নকারীদের জন্য সম্মেলন আয়োজন করা, তহবিল সংগ্রহ করা ইত্যাদি।
কর্মকর্তা, পরিচালক ও সদস্যদের নিয়ে পিএসএফ গঠিত। সদস্যদের মধ্যে তিন ধরেনের শ্রেণীবিভাজন রয়েছে।পিএসএফের সদস্যদের পূর্ণ ও হালনাগাদকৃত তালিকা।
পাইথন একটি মুক্ত সোর্স প্রোগ্রামিং ভাষা। এর গবেষণা, উন্নয়ন, রক্ষনাবেক্ষনের প্রয়োজনে প্রচুর ব্যয় হয়ে থাকে। পাইথন সফটওয়্যার ফাউন্ডেশন উক্ত ব্যয় নির্বাহের প্রয়োজনে শুভাকাংখী যে কারো কাছ থেকে সাহায্য সংগ্রহ করে থাকে। পিএসএফের সাহায্যকারীদের মধ্যে অনেক আন্তর্জাতিক খ্যাতিসম্পন্ন প্রতিষ্ঠান রয়েছে। যেমন,২০০৫ সালে পিএসএফ, "কাটিং-এজ" টেকনোলজির জন্য "কম্পিউটার ওয়ার্ল্ড হরাইজন এ্যাওয়ার্ড" লাভ করে।
স্বাক্ষর (সাময়িকী)
স্বাক্ষর ষাটের দশকে প্রকাশিত একটি ছোট সাময়িকপত্র। এটি প্রথম প্রকাশিত হয়েছিল ১৯৬৩ সালে। স্বাক্ষর সাময়িকীটির সম্পাদক ছিলেন কবি রফিক আজাদ ও সিকান্দার আমিনুল হক। সাময়িকীটিতে মূলত তৎকালীন প্রথাবদ্ধতার বিরুদ্ধে লেখা প্রকাশ করা হত। পরবর্তীতে সাময়িকীটির সম্পাদনার সাথে যুক্ত ছিলেন ইমরুল চৌধুরী, প্রশান্ত ঘোষাল, আসাদ চৌধুরূ ও রণজিৎ পালচৌধুরীসহ অনেকে।
স্বাক্ষরে রবীন্দ্র-রোমান্টিকতা, জীবনানন্দীয় প্রণয়-আকুলতা, সমাজবাদী সমাজবাদী মতবাদ নিষ্ঠতার বিরুদ্ধে পশ্চ্যাতের দর্শণে প্রভাবিত হয়ে লেখকরা লেখা প্রকাশ করতেন। যৌনতা বিশেষ করে নাগরিক যৌনতা নানা মাত্রায় উঠে এসেছিল এই সাময়িকীটিতে। আধুনিক বাংলা সাহিত্যের বিকাশেও সাময়িকীটি বিশেষ ভূমিকা পালন করে।
স্বাক্ষর (দ্ব্যর্থতা নিরসন)
স্বাকষর বলতে নিচের বিষয়গুলো নির্দেশ করতে পারে:
ইউনিকোডে চাকমা লিপি
চাকমা ইউনিকোড ব্লক বাংলাদেশ এবং পূর্ব ভারতের চাকমা ভাষা লেখার জন্য চাকমা অক্ষর সংবলিত একটি ইউনিকোড ব্লক। ২০১২ সালের জানুয়ারি মাসে ইউনিকোড স্ট্যান্ডার্ডের ৬.১ সংস্করণে চাকমা লিপিকে যোগ করা হয়। ইউনিকোডে চাকমা লিপির অবস্থান U+11100 থেকে U+1114F পর্যন্ত।
দোয়া
ইসলামের পরিভাষায়, দোয়া (  , বহুবচন: '  ; অনেক সময় বর্ণান্তরিত দুয়া"') শব্দটির আক্ষরিক অর্থ 'আবাহন' বা 'ডাকা', যা একটি পদ্ধতি-সিদ্ধ মিনতি প্রক্রিয়া। এই শব্দটি এসেছে একটি আরবি শব্দ থেকে যার বাংলায় অনুবাদ "ডাক" বা "তলব কর", এবং মুসলমানরা একে আইন হিসাবে এবং বিবেচনা করে পালন করে থাকে। ইসলাম ধর্মের নবী মুহাম্মদ বলেছেন: "দোয়া উপাসনার সারাংশ"; আর আল্লাহ তার প্রেরিত ধর্মগ্রন্থ কোরআন-এ বলেছেন:
জি বাংলা
জি বাংলা ভারতের একটি বাংলা টিভি চ্যানেল। এসেল গ্রুপের অধীন জি নেটওয়ার্কের অন্তর্গত এই চ্যানেল।
১৯৯৬ সালে প্রথম এই চ্যানেলটি যাত্রা শুরু করে, কিন্তু দুই মাসের মধ্যে বন্ধ হয়ে যায়। আবারও আলফা বাংলা নামে এই চ্যানেলটি ১৯৯৯ সালে যাত্রা শুরু করে। ২০০৫ সালে এটি আরো আধুনিক হয়ে ওঠে। ২৭শে মার্চ, ২০০৫ সালে এটি নতুন লোগো উন্মোচন করে জি সিনে অ্যাওয়ার্ডে এবং তার নাম পরিবর্তন করে জি বাংলা করা হয়।
আস্তিক
ঈশ্বরে বিশ্বাসী ব্যক্তি বা দল বা সম্প্রদায়কে "আস্তিক" ব'লে অভিহিত করা হয় ।
তবে হিন্দু দর্শনে সর্বসৃজক ঈশ্বরে নয় বরং প্রাচীন প্রার্থনাগাথা বেদকে মান্যকারী ব্যক্তি বা দল বা সম্প্রদায়কে "আস্তিক" হিসেবে চিহ্নিত করা হয় । আস্তিক দর্শন অনুসারে বেদই হলো সমন্বয়বাদী হিন্দুধর্মের প্রাথমিক উৎস । এ সংজ্ঞানুসারে সাংখ্য, যোগ, ন্যায়, বৈশেষিক, পূর্ব মীমাংসা এবং বেদান্তকে আস্তিক দর্শনের শ্রেণীভুক্ত করা হয়।
আদালতি ভাষাবিজ্ঞান
আদালতি ভাষাবিজ্ঞান (ইংরেজি Forensic linguistics বা legal linguistics) ভাষা, আইন, অপরাধ ও বিচার সংক্রান্ত ব্যবহারিক শাস্ত্র। এটি ভাষাবিজ্ঞানের একটি ব্যবহারিক শাখা।
আদালতি ভাষাবিজ্ঞানের তিনটি প্রধান ব্যবহারিক এলাকা আছে:
ভাষাবিজ্ঞানী ইয়ান সোয়ার্তিক ১৯৬৮ সালে প্রথমবারের মত আদালতি ভাষাবিজ্ঞান বা forensic linguistics পরিভাষাটি ব্যবহার করেন।
কণাদ
কণাদ ভারতের একজন হিন্দু ঋষি ও দার্শনিক । তিনি বৈশেষিক দর্শনের প্রতিষ্ঠাতা-দার্শনিক এবং "বৈশেষিক সূত্র" নামক দর্শন-গ্রন্থের রচয়িতা । তিনি সম্ভবত ২য় শতকে (খ্রীস্টাব্দ) জীবিত ছিলেন , যদিও কিছু সূত্রমতে তিনি ৬ষ্ঠ শতকে জীবিত ছিলেন । ধারণা করা হয় যে, তিনি ভারতের গুজরাটের প্রবাস ক্ষেত্রে (দ্বারকার নিকটে) জন্মগ্রহণ করেন।
নামদেব
নামদেব (১২৭০-১৩৫০) ছিলেন ভারতের একজন সাধক কবি। তিনি হিন্দু ধর্মের একটি বিশেষ সম্প্রদায়ের নিকট গুরুত্বপূর্ণ। শিখ ধর্মেও তাকেও শ্রদ্ধা করা হয়।
তিনি ভারতের মহারাষ্ট্রের হিংগোলি জেলার একটি গ্রামে ১২৭০ সালে জন্মগ্রহণ করেন।
নারায়ণ গুরু
নারায়ণ গুরু (১৮৫৪-১৯২৮) ছিলেন ভারতের একজন হিন্দু সাধু এবং সমাজ সংস্কারক। তিনি "শ্রী নারায়ণ গুরু স্বামী" নামেও পরিচিত। তিনি তার সময়ে কেরালায় সংস্কারমূলক আন্দোলনে নেতৃত্ব দেন। তিনি আধ্যাত্মিক মুক্তির ও সামাজিক সমতার নতুন মূল্যবোধ বর্ধিতকরণে অবদান রাখেন।
ধুবড়ী জেলা
ধুবড়ী (, ) ভারতের আসাম রাজ্যের একটি প্রশাসনিক জেলা। এটি জেলা সদর ধুবুড়ী নগরে অবস্থিত। এর পূর্বে গুয়াহাটী মহানগরের দূরত্ব ২৯০ কিঃমিঃ। ধুবুড়ী এর আগে গোয়ালপাড়া জেলার সদর ছিল, যা ১৮৭৬ সনে বৃটিশ সরকারের আমলে স্থাপিত। ১৯৮৩ সনে গোয়ালপাড়া জেলার বিভাজন ঘটিয়ে ধুবুড়ী জেলার সৃষ্টি করা হয়। ধুবুড়ী জেলা ভারতের মুসলমান সংখ্যাগরিষ্ঠ জেলাসমূহের মধ্যে অন্যতম। এ জেলাতে বাস করা মুসলমান লোকের সংখ্যা মোট জনসংখ্যার প্রায় ৭৫ শতাংশ। ২০১১ সালে লোকগণনা অনুসারে নগাঁও জেলার পরে ধুবুড়ী জেলা আসামের দ্বিতীয় জনবহুল জেলা
ধুবড়ী নামটি চাঁদ সওদাগরের আখ্যানের সাথে জড়িত। সাপের দেবী মনসার ভগ্নী নেতাই আছিল একজন ধুবুনী। নেতাইর পরামর্শ মতে কাজ করে সতী বেহুলা তাঁর স্বামী লক্ষীন্দরের জীবন যমের হাত থেকে ফিরিয়ে আনতে সক্ষম হয়েছিল। প্রবাদ আছে যে এই নেতাই ধুবুনীর কাপড় ধোবার ঘাট ছিল বর্তমানের ধুবড়ী নগরের ব্রহ্মপুত্রের তীরে। "নেতাই ধুবুনীর ঘাটে" থাকা একটা প্রকাণ্ড শিলাতে হেনো নেতায়ে কাপড় ধুয়েছিল। এই ধুবুনী শব্দর থেকেই ধুবড়ী শব্দটার উত্পত্তি হয়েছে।
ইতিহাসের বিভিন্ন যুগত ধুবড়ী অঞ্চলত আক্রমণকারী, প্রব্রজনকারী আদি নানা রূপে বিভিন্ন জাতি-গোষ্ঠীর আগমন হয়েছে। তারই ফলস্বরূপে এই অঞ্চলত এক সংমিশ্রিত সংস্কৃতির বিকাশ হয়েছে।
১৬৬৯ সনে মোঘল সম্রাট আওরঙ্গজেব অম্বররাজ রাম সিংহকে আহোম স্বর্গদেউ চক্রধ্বজ সিংহের বিরুদ্ধে যুদ্ধ করতে পঠিয়াইছিল। কিন্তু অসম ছিল একটি দুর্গম দেশ, যাকে জয় করা সহজসাধ্য ছিল না। তখন রাম সিংহ শিখ গুরু তেগ বাহাদুরকে (পাঞ্জাবী: ਗੁਰੂ ਤੇਗ਼ ਬਹਾਦੁਰ, হিন্দী: गुरू तेग़ बहादुर) তাঁর সাথে আসতে অনুরোধ জানিয়েছিলেন। ১৯৬৯ সালের ফেব্রুয়ারি মাসে রাম সিংহের সেনাবাহিনী অসম এসে পড়ে। রাম সিংহই রাঙামাটিতে শিবির পাতেন এবং শিখ গুরুজনা ধুবড়ীতে থাকেন।পানবাড়ী মসজিদ ঐতিহাসিক পানবাড়ী মসজিদ ধুবুরীর পরা ২৫ কিঃমিঃ পূবত পানবাড়ী এবং রঙামাটির ওচরত, ১৩ নং রাষ্ট্রীয় রাজপথের পাশে অবস্থিত। এই মসজিদকে অসমের আটাইতকৈ পুরনো মছজিদ বলে বিবেচনা করা হয়। এটি বঙ্গের শাসক হুসেন শাহের ১৪৯৩- ১৫১৯ খৃষ্টাব্দর সময়চোৱাত নির্মাণ করেছিল। মসজিদটোক ইচলামধর্মী মোগল সেনাসকলে প্রার্থনা-গৃহরূপে ব্যৱহার করিছিল। মছজিদটোর সৈতে থকা ইদগাহ পথার এবং কুয়োটিও উল্লিখিত সময়চোৱাতে সম্ভবতঃ নির্মাণ করা হয়েছিল। 
পঞ্চপীর দরগাহপঞ্চপীর দরগাহ হলো পাঁচগরাকী সুফী সন্তর মাজার চরিফ। এই সন্তকেইগরাকী আহোম রাজ্য আক্রমণ করিবলৈ মোগল সেনাপতি রামসিংহর সৈতে অসমলৈ আহিছিল।
মহামায়া থানধুবড়ী জিলার বগরীবারীর এখন চাপর পাহারর ওপরত এই থানখন অৱস্থিত। ঘন জংঘলেরে আৱরি থকা এই থানখনর নৈসর্গিক শোভা আকর্ষণীয়। মহামায়া থান নামনি অসমর এখন প্রখ্যাত শক্তিপীঠ।
রামরায়কুটী সত্রএই সত্রখন ভারত-বাংলাদেশ আন্তর্জাতিক সীমা এবং অসম-পশ্চিমবঙ্গ আন্তঃরাজ্যিক সীমার ওচরর ছত্রশাল নামে ঠাইখনত অৱস্থিত। সত্রখন স্থাপন করিছিল শংকর গুরুৱে। ইয়াতে গুরুজনার সম্পর্কীয় ভাতৃ রামরায়র জীয়রী ভূৱনেশ্বরীর সৈতে কোঁচ সেনাপতি চিলারায়র বিবাহ অনুষ্ঠিত হৈছিল। পিতলেরে নির্মিত এখন ঐতিহাসিক রথ ইয়াত সংরক্ষিত হৈ আছে।
ধুবড়ী নগরের গুরুদ্বারএই গুরুদ্বারটোক 'শ্রীগুরু তেগ বাহাদুর চাহিব' বুলি জনা যায়। সোতর শতিকাত নৱম শিখগুরু তেগবাহাদুরে (Punjabi: ਗੁਰੂ ਤੇਗ਼ ਬਹਾਦੁਰ, Hindi: गुरू तेग़ बहादुर) এই গুরুদ্বারটো প্রতিষ্ঠা করিছিল।
চক্রশিলা বন্যপ্রাণ অভয়ারণ্য হচ্ছে ভারতের অসম রাজ্যের ধুবড়ী ও কোকড়াঝাড় জেলায় অবস্থিত একটি বন্যপ্রাণ অভয়ারণ্য।
কামরূপ জেলা
কামরূপ গ্রামীণ জেলা (উচ্চারণ: ˈkæmˌrəp or ˈkæmˌru:p) ( ) ভারতের আসাম রাজ্যের একখান প্রশাসনিক জিলা৷ ২০০৩ সালে পুরোনো কামরূপ জেলা দুভাগে বিভক্ত হয়; বৃহত্তৰ গুয়াহাটী অঞ্চলকে এখন নতুন জেলা কামরূপ মহানগর জেলা গঠন করা হয় আর অন্যটির নাম আগের কামরূপেই থাকে। ২০০৪ সনে কামরূপ জেলার অন্তৰ্গত রঙ্গিয়া মহকুমার একটা অংশ নবগঠিত বাক্সা জেলাতে অন্তৰ্ভূক্ত হয়। বিভাজনের পরে কামরূপের সদর গুয়াহাটীর পরে আমিনগাঁও স্থানান্তরিত করা হয়।
কামরূপ নামের উৎপত্তি সংক্রান্ত পুরাণে একটি আখ্যান আছে। সেই পৌরাণিক আখ্যানে দেখা যায় প্রেমের দেবতা কামদেব পৃথিবীতে আসে। কামদেব কামরূপ রাজ্যে পুনরায় জীবন লাভ করেন। সেখান থেকেই এই অঞ্চলের নাম কামরূপ।
১৯৮৯ সালে কামরূপ জেলায় দীপর বিল বন্যপ্রাণ অভয়ারণ্য প্রতিষ্ঠা করা হয়। দীপর বিলের আয়তন.
২০১১ সালের জনগণনা অনুসারে কামরূপ জেলার জনসংখ্যা হচ্ছে ১,৫১৭,২০২ জন। যা পশ্চিম আফ্রিকার গ্যাবনের সমান।
বঙাইগাঁও জেলা
বঙাইগাঁও ভারতের আসাম রাজ্যের একটি জেলা। এর মোট তিনটি নগর আছে; নগরগুলি যথাক্ৰমে অভয়াপুরী, বঙাইগাঁও আর বিজনী। বিজনী নগরটি বৰ্ত্তমান চিরাং জেলার অন্তৰ্ভূক্ত হয়েছে।
বঙাইগাঁও জেলা উত্তর-পূর্ব ভারতের আসাম রাজ্যের একটি প্ৰশাসনিক জেলা। এর জেলা সদর বঙাইগাঁও। জেলাটির মোট আয়তন ২৫১০ বৰ্গ কি:মি:।
বঙাইগাঁও জেলা ১৯৮৯ সনের ২৯ সেপ্টেম্বরে বৰ্তমান গোয়ালপাড়া এবং কোকড়াঝাড় জেলার কিছু অংশ নিয়ে গঠন করা হয়েছিল। ২০০৪ সালে এর একটি অংশ চিরাং জেলায় অন্তৰ্ভুক্ত করা হয়, ফলে এর আয়তন কমে যায়।
বঙাইগাঁও জিলা এলাকা নিয়ে গঠিত। বঙাইগাঁও জেলার পূর্বে বরপেটা, দক্ষিণে ব্ৰহ্মপুত্ৰ এবং পশ্চিম-উত্তরে কোকড়াঝাড় জেলা অবস্থিত।
২০০৬ সনের ভারত সরকার বঙাইগাঁও জেলাকে দেশের ২৫০ টি প্ৰধান অনগ্ৰসর জেলার ভিতর একটি হিসাবে আখ্যা দিয়েছিল। বৰ্তমান অনগ্ৰসর অঞ্চলে প্রদত্ত আৰ্থিক অনুদান কর্মসূচী (Backward Regions Grant Fund Programme)র অধীনে সাহায্য পাপ্ত অাসামের একটি জেলা এটি।
বঙাইগাঁও জিলার মহকুমা তিনটা: বঙাইগাঁও, বিজনী এবং উত্তর শালমারা। ২০০৪ সনে বঙাইগাঁও জেলার কিছু অংশ (বিশেষ করে বিজনী মহকুমার মুখ্য অঞ্চলসমূহ) বড়োলেণ্ড টেৰিট’ৰিয়েল কাউন্সিল (Bodoland Territorial Council চমুকৈ BTC)র অধীনে নবগঠিত চিরাং জেলার অধীনে যুক্ত করা হয়।
জেলাটি চারটি বিধানসভা সমষ্টি আছে: বঙাইগাঁও, বিজনী, উত্তর অভয়াপুরী এবং দক্ষিণ অভয়াপুরী। এখন দক্ষিণ অভয়াপুরী সমষ্টি অনিসূচিত জাতিয়ভাবে সংরক্ষিত। বিজনী কোকড়াঝাড় লোক সভা সমষ্টির অন্তৰ্গত এবং বাকী তিনটি বরপেটা লোকসভা সমষ্টির অন্তৰ্ভুক্ত।
২০১১ সনের লোকগণনা অনুসারে বঙাইগাঁও জেলার জনসংখ্যা ৭৩২,৬৩৯ জন; যা ভারতের মোট জেলার মধ্যে ৪৯৬ তম (মোট ৬৪০ টি জেলার ভিতরে)। জেলার প্ৰতি বৰ্গকিলোমিটারে জনসংখ্যার ঘনত্ব ৪২৫ জন। ২০০১-২০১১ সময়ে এর জনসংখ্যা বৃদ্ধির হার ১৯.৫৮%। লিংগ অনুপাতে বঙাইগাঁও জেলার প্ৰতি ১০০০ পুরুষের বিপরীতে মহিলার সংখ্যা ৯৬১ জন। এখানে সাক্ষরতার হার ৭০.৪৪%। 
মূখ্য ধৰ্মসমূহ হলো: হিন্দু (৫৩৫,৪৬৪), ইসলাম (৩৪৮,৫৭৩) এবং খ্ৰিষ্টান (১৮,৭২৮)
ক্যাবিনেট মিশন ১৯৪৬
ব্রিটেন থেকে ভারতে প্রেরিত ক্যাবিনেট মিশন ১৯৪৬ ছিলো আলোচনা ও পরিকল্পনার দ্বারা স্বাধীনতা প্রদানের মাধ্যমে ভারতীয় নেতৃত্বের নিকট ব্রিটিশ সরকারের কাছ থেকে ক্ষমতা হস্তান্তরের একটি পদক্ষেপ। যুক্তরাজ্যের তত্কালীন প্রধানমন্ত্রী ক্লিমেন্ট এট্‌লি-এর উদ্যোগে প্রণীত এই কমিটি ছিলো তিন সদস্য বিশিষ্ট, যাতে অন্তর্ভুক্ত ছিলেন, বৃটেনের ভারত বিষয়ক সেক্রেটারী অব স্টেট লর্ড পিটিক-লোরেন্স, বৃটিশ বোর্ড অব ট্রেডের সভাপতি স্যার স্ট্যাফর্ড ক্রিপ্‌স্‌, এবং এবং রাজকীয় নৌ-সেনাবিভাগের প্রথম অধিনায়ক এ. ভি. আলেকজান্ডার। তবে এতে ভারতের তত্কালীন ভাইসরয় লর্ড ওয়েভল অংশগ্রহণ করেননি।
এই মিশনের মূল উদ্দেশ্যসমূহ ছিলো:3. India's Constitutional Question - The Cabinet Mission Plan 1946
বরপেটা জেলা
বরপেটা জেলা ( ) আসামের প্ৰশাসনিক জেলা সমূহের ভিতর একটি উল্লেখযোগ্য জেলা। জেলাটির সদর কাৰ্যালয়সমূহ বরপেটাতে অবস্থিত। জেলাটি আসামের মোট ৩২৪৫ বৰ্গ কিলোমিটার এলাকা নিয়ে গঠিত এবং এর জনসংখ্যা ১,৬৪২,৪২০ জন (২০০১ সালের জনগণনা অনুসারে)।
অবিভক্ত কামরূপ জেলাকে বিভক্ত করে ১৯৮৩ সালে বরপেটা জেলাটি গঠন করা হয়েছিল। ব্ৰিটিশ শাসনামলে ১৮৪১ সালে অসামরিক মহকুমা সৃষ্টি হয়েছিল, জ’ন্‌ বাটলর প্ৰথম প্ৰশাসনিক বিষয়ে আছিল পুর্বের মহকুমাতে। বৰ্তমানের জেলাটির দুটি মহকুমা হয়েছে বরপেটা এবং বজালী। ২০০৪ সালের ১ জুন নতুন করে এটি গঠন হয়েছে বাক্সা জেলার কেইবাটাও অঞ্চল এর পাশে।
বরপেটা জিলার দক্ষিনে বয়ে গেছে ব্রক্ষ্মপুত্র নদ ।আসামের এই জেলার মোট আয়তন ৩২৪৫ বৰ্গ কিলোমিটার। বরপেটা জেলার উত্তরে ভুটান পাহাড়, পূবে নলবাড়ি জেলা,দক্ষিণে কামরূপ এবং গোয়ালপাড়া, পশ্চিমে বঙাইগাঁও জেলা। বরপেটা জেলার অবস্থিতি হ’ল ২৬ ডিগ্ৰী ০৫ মিনিট উত্তর এবং ২৬ ডিগ্ৰী ৫৯ মিনিট উত্তর অক্ষাংশ এবং ৯০ ডিগ্ৰী ৩৯ মিনিট পূর্ব থেকে ৯১ ডিগ্ৰী ১৭ মিনিট পূর্ব দ্ৰাঘিমাংশ পর্যন্ত।
ট্রেন্ট বোল্ট
ট্রেন্ট আলেকজান্ডার বোল্ট (; জন্ম: ২২ জুলাই, ১৯৮৯) নিউজিল্যান্ডের ক্রিকেটার হিসেবে আন্তর্জাতিক ক্রিকেট খেলছেন। রোতোরুয়া এলাকায় জন্মগ্রহণকারী বোল্ট বামহাতি মিডিয়াম ফাস্ট ও ডানহাতি ব্যাটসম্যান। মূলতঃ নিউজিল্যান্ড ক্রিকেট দলের বোলিংয়ের সূচনা করতে নামেন তিনি। ২০০৭ সালের শীতকালীন প্রশিক্ষণ সফরে নিউজিল্যান্ড ‘এ’ দলের অন্যতম সদস্য ছিলেন। ৯ ফেব্রুয়ারি, ২০০৭ তারিখে ভারতের অনূর্ধ্ব-১৯ দলের বিপক্ষে ২৮ রানের বিনিময়ে ২ উইকেট লাভসহ অপরাজিত সাত রান করেন। তারপর তিনি ফেব্রুয়ারি, ২০০৮ সালে মালয়েশিয়ায় অনুষ্ঠিত আইসিসি অনূর্ধ্ব-১৯ ক্রিকেট বিশ্বকাপে অংশগ্রহণ করেন।
১৯ বছর বয়সে ২১ জানুয়ারি, ২০০৯ তারিখে বোল্ট অস্ট্রেলিয়া সফরের জন্য নিউজিল্যান্ডের একদিনের দলের অন্যতম সদস্যরূপে মনোনীত হন। কিন্তু তিনি কেবলমাত্র প্রধানমন্ত্রী একাদশ দলের বিপক্ষে প্রস্তুতিমূলক খেলায় অংশগ্রহণের সুযোগ পান। ঐ খেলায় তিনি সাত ওভার বোলিং করলেও কোন উইকেট লাভে সক্ষম হননি। সফরে তিনি ১৪৩.৩ কি.মি./ঘ (৮৯ মাইল/ঘ) গতিবেগে বোলিং করেছিলেন, যা ছিল নিউজিল্যান্ড দলের পক্ষে সর্বোচ্চ।
২০১১-১২ মৌসুমে বোল্টের টেস্ট ক্রিকেটে অভিষেক ঘটে। হোবার্টে অনুষ্ঠিত দ্বিতীয় ক্রিকেট টেস্টে অস্ট্রেলিয়া দলের বিপক্ষে অনুষ্ঠিত ঐ খেলায় তার দল ৭ রানে বিজয়লাভ করে যা ১৯৮৫ সালের পরে অস্ট্রেলিয়ায় প্রথম এবং ১৯৯৩ সালের পর অস্ট্রেলিয়ার বিপক্ষে প্রথম। খেলায় তিনি চার উইকেট লাভ করেন। পাশাপাশি দ্বিতীয় ইনিংসে দশম উইকেট জুটিতে ক্রিস মার্টিনের সাথে মূল্যবান ২১ রান সংগ্রহ করেন।
নিউজিল্যান্ড ক্রিকেট কর্তৃপক্ষ ৮ জানুয়ারি, ২০১৫ তারিখে ২০১৫ সালের ক্রিকেট বিশ্বকাপের জন্য বোল্ট-সহ ১৫-সদস্যের চূড়ান্ত তালিকা প্রকাশ করে। ২৮ ফেব্রুয়ারি, ২০১৪ তারিখে নিউজিল্যান্ড দল গ্রুপ-পর্বে স্বাগতিক অস্ট্রেলিয়ার বিপক্ষে চতুর্থ খেলায় অংশগ্রহণ করে। বোল্টের নিজস্ব সেরা ও (৫/২৭) অসামান্য বোলিং নৈপুণ্যে অস্ট্রেলিয়া দল মাত্র ১৫১ রানে গুটিয়ে যায়। খেলায় তিনি ম্যান অব দ্য ম্যাচের পুরস্কার লাভ করেন।
ডিব্রুগড় জেলা
ডিব্ৰুগড় জেলা ভারতের উত্তর-পূর্বে অবস্থিত আসাম রাজ্যের একটি জেলা যা উজানি আসাম বিভাগের অধীন। এর চারদিকের সীমানা হলো উত্তরে ধেমাজি জেলা, দক্ষিণে শিবসাগর জেলা এবং অরুণাচল প্রদেশ, পূর্বে তিনসুকিয়া জেলা, এবং পশ্চিমে শিবসাগর জেলা। এর জেলা সদর ডিব্ৰুগড়। জেলাটির মোট আয়তন প্ৰায় ৩৩৮১ বৰ্গ কি:মি:।
ডিব্ৰুগড় জেলার মহকুমা হলো ডিব্ৰুগড় এবং জেলা সদর হলো ডিব্রুগড়। ডিব্ৰুগড় জেলাটি লোকসভায় ডিব্ৰুগড় এবং মরাণ, ডিব্ৰুগড়, লাহোরাল, দুলিয়াজান, টিংখং, চাবুরা, নাহরকটীয়া - এই সাতটি বিধানসভা আসন নিয়ে গঠিত।
২০০১ সনের লোকগণনা অনুসারে ডিব্ৰুগড়ের জনসংখ্যা ১০২৫২৩ জন। এর ৫৪ শতাংশ পুরুষ এবং ৪৬ শতাংশ মহিলা।
অসমীয়া হলো এই জেলার প্ৰধান ভাষা। এছাড়াও এখানে হিন্দি, বাংলা এবং কিছু উপজাতীয় ভাষা প্রচলিত আছে।
ডিব্ৰুগড় জেলার সাক্ষরতার হার পুরুষ ৮২% এবং মহিলা ৮০% (২০০১ সনের লোকগণনা মতে)।
আসামের প্ৰথম বিশ্ববিদ্যালয় হচ্ছে ডিব্ৰুগড় বিশ্ববিদ্যালয়। ১৯৬৫ সালে স্থাপিত বিশ্ববিদ্যালয়টি রাজাভেটাত অঞ্চলে অবস্থিত এবং ডিব্ৰুগড় সদর থেকে প্ৰায় পাঁচ কিলোমিটার দূরে স্থাপিত।
যশোবন্ত রাও হোল্কার
"হিজ হাইনেস মহারাজাধিরাজ রাজ রাজেশ্বর সাওয়াই শ্রীমান্ত" যশোবন্ত রাও হোল্কার (মারাঠি: यशवंतराव होळकर) বাহাদুর ছিলেন ব্রিটিশ শাসনাধীন ভারতের মারাঠা সাম্রাজ্যের একজন মহারাজা। তিনি ১৭৭৬ সালের ৩ ডিসেম্বর জন্মগ্রহণ করেন। তিনি ছিলেন একজন বিশেষ প্রতিভাধর সামরিক নেতা এবং ফার্সি ও মারাঠি ভাষায় শিক্ষিত ব্যক্তিত্ব। যশোবন্ত রাও প্রায়শ:ই "ভারতের নেপোলিয়ন" হিসাবে অভিহিত হন।
ধেমাজি জেলা
ধেমাজি (উচ্চারণ:deɪˈmɑ:ʤi or di:ˈmɑ:ʤi) ব্ৰহ্মপুত্ৰ নদীর উত্তর পাড়ে অবস্থিত ভারতের আসাম রাজ্যের একটি জেলা। জেলাটির উত্তরে এবং পূর্বে অরুণাচল প্রদেশ, দক্ষিণে ব্ৰহ্মপুত্ৰ নদী এবং পশ্চিমে লখিমপুর জেলা। ধেমাজি জেলার মোট আয়তন হচ্ছে ৩২৩৭ বৰ্গ কি:মি:। জেলাটিকে দুটা মহকুমাতে ভাগ করা হয়েছে: ধেমাজি এবং জোনাই। ধেমাজি নগর ধেমাজি জেলার সদর।
২০০১ সনের লোকগণনা মতে, জেলাটির মোট জনসংখ্যা হচ্ছে ৫.৭১ লাখ, যার ২.৯৫ লক্ষ পুরুষ এবং ২.৭৬ লক্ষ মহিলা। এখানকার সাক্ষরতার হার ৬৬%। সমুদ্ৰপৃষ্ঠ থেকে এর গড় উচ্চতা ১০৪ মিটার। জনবসতির ঘনত্ব প্ৰতি বৰ্গ কিলোমিটারে ১৭৬ জন।
বহুল প্ৰচলিত পৌরাণিক জনবিশ্বাস মতে, 'ধেমাজি' নামটির উৎপত্তি - একসময়ে সেইস্থানে একটি নদীতে সঘনাই নিজের সূঁতি সেলাই করছিল তথা বানপানীর তাণ্ডবলীলা চালায়, সেইসময়ের লোকেরা একে কোনো অশুভ শক্তি দ্বারা প্ৰভাবিত বুলি ভেবেছিল । এইদরে সঘনাই বানপানী এবং সূঁতি সলোবা বাবে লোকসকলে বানপানিকে বলত "ঢাল" এবং সূঁতি সলোবা বলে "ধেমালি" বুলিছিল (যিহেতু ঠাইখন বানপানিৰ খেলপথাৰত পৰিণত হয়েছিল)। কালক্ৰমে মূখবাগৰি অঞ্চলটোৰ নাম "ঢাল-ধেমালি" হয় । পয্যায়ক্ৰমে "ঢাল" শব্দটি বিলুপ্ত হৈ "ধেমালি" শব্দটি প্ৰচলিত হয়েছে। এবং এই "ধেমালি" শব্দটিই আজকের "ধেমাজি"।
আনুমানিক ১২৪০ খ্ৰীষ্টাব্দে আশেপাশে আহোম রাজবংশর প্ৰতিষ্ঠাতা স্বৰ্গদেউ চ্যুকাফাই বৰ্তমানের ধেমাজি জেলার, তেতিয়ার হাবুং নামের কোনো অঞ্চলে রাজধানী স্থাপন করে বলে বলা হয়। সঘনাই হোবা বানরের প্ৰকোপে অতিষ্ঠ হয়ে স্বৰ্গদেউ জনাই রাজধানী হাবুংর পারে স্থানান্তর করে। এর আগে এবং পাছে (১২২৩-১৫২৩ খ্ৰীষ্টাব্দ) এই অঞ্চল চুতীয়া সকলর অধীনে আছিল। ১৫২৩ খ্ৰীষ্টাব্দে আহোম রাজা চুহুংমুঙর আক্ৰমণে চুতীয়া রাজা নাতিপাল নিহত হবার পরে এই অঞ্চল পুনরায় আহোম রাজ্যের অন্তৰ্ভূক্ত হয়।
খ্ৰীষ্টীয় ১৯৮৯ সনের ১৪ আগষ্ট ধেমাজি জেলার গঠন আসাম সরকারে ঘোষণা কৰে।
ধেমাজি জিলা জোনাই বিধানসভা সমষ্টি এবং ধেমাজি বিধানসভা সমষ্টির অন্তৰ্গত। এই দুইটা সমষ্টি অনুসূচীত জনজাতির প্ৰাৰ্থীর জন্য সংরক্ষিত।
২০০১ সনের জনগণনা অনুসারে ধেমাজি জেলার মোট জনসংখ্যা ৫,৭১,৯৪৪ জন (পুৰুষ ২,৯৪,৬৪৩ আৰু মহিলা ২,৭৭,৩০১)। লিংগ অনুপাতে প্ৰতি হাজার পুরুষের বিপরীতে ৯৩৬ জন মহিলা। জনবসতির ঘনত্ব প্ৰতি বৰ্গ কিলো মিটারে ১৭৬ জন।
ধেমাজি একটি গ্ৰাম্য প্ৰধান জেলা। এখানে হিন্দু ধৰ্ম প্ৰধান ধৰ্ম। সীমিতভাবে খ্ৰীষ্টান এবং ইসলাম ধর্মের প্ৰচলন আছে। এই জেলায় সাম্প্ৰদায়িক হিংসার তথ্য প্ৰায় নাই বলেই চলে।
অসমীয়া হলো প্ৰধান এবং সাধারণ ভাবে ব্যবহৃত ভাষা । এর বাইরেও ধেমাজি জেলাতে মিচিং, বড়ো এবং বাংলা ভাষা ঘরোয়াভাবে ব্যবহার হয়।
জেলায় সাক্ষরতার হার ৪১.৬৯%। মহিলা সাক্ষরতার হার ১৩.৬%।
নিন্ম এবং উচ্চ প্ৰাথমিক পর্যায়ের শিক্ষানু্ষ্ঠানঃ